De Siris: Άγιος Διονύσιος Ζακύνθου\nΟ Άγιος Διονύσιος Ζακύνθου είναι άγιος της ανατολικής Ορθοδόξου Εκκλησίας. Έζησε και έδρασε στη Ζάκυνθο από τα μέσα του 16ου αιώνα ως και τις αρχές του 17ου, ενώ διετέλεσε και επίσκοπος Αιγίνης. Σήμερα αποτελεί ένα από τους λαοφιλέστερους σύγχρονους αγίους και είναι πολιούχος της πόλης της Ζακύνθου και η εκκλησία τιμά τη μνήμη του στις 17 Δεκεμβρίου.\nΟ Άγιος Διονύσιος γεννήθηκε το 1547 στο χωριό Αιγιαλός της Ζακύνθου. Το κατά κόσμον όνομά του ήταν Δραγανίγος ή Γραδενίγος Σιγούρος. Η οικογένειά του ήταν εύπορη και κατείχε μεγάλη έκταση γης, ενώ οι γονείς του συμμετέχοντας στους πολέμους των Βενετών κατά των Τούρκων απέκτησαν και αριστοκρατικό αξίωμα. Ο πατέρας του λεγόταν Μώκιος και η μητέρα του Παυλίνα, ενώ είχε άλλα δύο αδέλφια τον Κωνσταντίνο και τη Σιγούρα. Σύμφωνα με τοπικές παραδόσεις της Ζακύνθου, που δεν επιβεβαιώνονται ιστορικά, ο Άγιος είχε για ανάδοχο τον Άγιο Γεράσιμο.\nΑπό μικρή ηλικία, η οικογένειά του τού παρείχε χριστιανική ανατροφή ενώ είχε προσλάβει και ένα δάσκαλο ονόματι Καιροφυλά ώστε να μεταδώσει στον μικρό Δραγωνίγο τόσο γνώσεις για τη θύραθεν παιδεία, όσο και για τα «εκκλησιαστικά γράμματα». Δεν γνωρίζουμε εν συνεχεία ποιοι διετέλεσαν δάσκαλοί του, όμως οπωσδήποτε απέκτησε σημαντική μόρφωση, αφού πέραν των ελληνικών και ιταλικών είχε εξαιρετικό χειρισμό της αρχαίας ελληνικής και λατινικής γλώσσας, ενώ μια διασωθείσα επιστολή με υπομνηματισμούς πάνω στον Γρηγόριο το Θεολόγο, αναδεικνύει την ευρεία θεολογική μόρφωση που είχε ήδη αποκτήσει.\nΜετά το τέλος της ζωής των γονιών του, σε ηλικία 20 ετών, αποφασίζει να πάρει το μοναχικό σχήμα. Αυτό προκύπτει από τη δωρεά όλης της περιουσίας στον αδελφό του με ιδιαίτερη μνεία για την αποκατάσταση της αδελφής του. Η κλίση ήδη είχε φανεί από μικρή ηλικία καθότι ακολουθούσε ασκητικό βίο βασισμένο πάνω στην Ορθόδοξη πατερική θεολογία. Παρότι πλούσιος αποφάσισε να γίνει μοναχός και εκάρη στη μονή Στροφάδων, νότια της πόλης της Ζακύνθου, παίρνοντας το όνομα Δανιήλ. Έτσι αφιερώθηκε στην προσευχή, την μελέτη των γραφών και διήγαγε ασκητικό βίο, που τόσο ποθούσε. Σύντομα μάλιστα φάνηκε και η πνευματική πρόοδός του, με αποτέλεσμα 2 έτη αργότερα να γίνει ηγούμενος της μονής.\nΈνα έτος αργότερα ο Διονύσιος, θα χριστεί ιερέας παρά τις αρχικές του επιφυλάξεις λόγω της βαριάς ευθύνης της ιεροσύνης, από τον επίσκοπο Κεφαληνίας και Ζακύνθου, Θεόφιλο. Το 1577 όμως θέλησε να πάει να στους Αγίους Τόπους. Περνώντας από την Αθήνα θέλησε να πάρει την ευλογία του επισκόπου Νικάνορα. Ο Νικάνωρ όμως εντυπωσιάστηκε από την παιδεία, την μόρφωση και τη στωικότητα του Αγίου και θέλησε να τον προάγει στο επισκοπικό αξίωμα της επισκοπής Αιγίνης, που βρισκόταν σε χηρεία. Έτσι έγραψε στον Πατριάρχη Ιερεμία υπέρ της υποψηφιότητος του Δανιήλ. Ο Ιερεμίας συναίνεσε τελικά και ο Άγιος εχρίσθη επίσκοπος Αιγίνης λαμβάνοντας το όνομα Διονύσιος. Το έργο που επιτέλεσε στο νησί της Αίγινας ήταν σημαντικό τόσο από πνευματικής απόψεως όσο και στην ανακούφιση των καταπονημένων και φτωχών.\nΤο 1579 όμως υποχρεώθηκε σε παραίτηση. Ο ασκητικός βίος σε σύνθεση με το διαρκές ακατάπαυστο έργο, κατεπόνησαν την υγεία του, με αποτέλεσμα να στείλει επιστολή τόσο στον Οικουμενικό Πατριάρχη Ιερεμία όσο και τον Μητροπολίτη Αθηνών Νικάνορα με την παραίτησή του και την ταυτόχρονη βούλησή του να επιστρέψει στην Ζάκυνθο. Ο Ιερεμίας όμως δεν ήθελε να μείνουν αναξιοποίητες οι ικανότητες του Διονυσίου και έτσι τον έχρισε χωρεπίσκοπο Ζακύνθου. Η έντονη δραστηριότητα όμως στην Ζάκυνθο, προκάλεσε την επιβουλή του επισκοπικού περιβάλλοντος, ίσως δε και του ίδιου του επισκόπου, με αποτέλεσμα να καταγγελθεί για υπέρβαση εξουσίας, στον ηγεμόνα του νησιού Νικόλαο Δαπόντε. Ο Δαπόντες ζήτησε την παραίτηση του Διονυσίου, κάτι που ο ίδιος δέχτηκε ώστε να μην προκληθούν σχίσματα και εντάσεις.\nΟι οικογένειες Σιγούρου και Μονδίνου από διασωθέντα έγγραφα που ανάγονται στα αρχεία της Βενετίας, φαίνεται να είχαν θανάσιμο μίσος. Συμπλοκές μεταξύ των δυο οικογενειών συνέβαιναν διαρκώς. Σε μια από αυτές ο αδελφός του Αγίου, Κωνσταντίνος, δολοφονήθηκε. Στην προσπάθεια όμως να διαφύγει ο δολοφόνός του Κωνσταντίνου αναζήτησε καταφύγιο στο μοναστήρι που βρισκόταν ο Άγιος, χωρίς όμως να γνωρίζει τη συγγένεια. Όταν ο δολοφόνος έφτασε στη Μονή, ερωτήθη από τον Διονύσιο, που ήταν ο ηγούμενος της Μονής, γιατί ζητεί καταφύγιο, αφού κανονικά δεν επιτρέπετο να εισέλθει. Ο ίδιος απάντησε πως τον κυνηγούσαν οι Σιγούροι, ενώ μετά από διαρκείς ερωτήσεις ομολόγησε πως δολοφόνησε τον Κωνσταντίνο Σιγούρο. Ο Διονύσιος παρά τη θλίψη του, όχι μόνο έκρυψε τον δολοφόνο αλλά και τον φυγάδευσε. Έτσι με αυτόν τρόπο κατάφερε να αποτρέψει ένα ακόμα έγκλημα και ταυτόχρονα να δώσει τη δυνατότητα μετανοίας στον δολοφόνο, παρά την πικρία για το χαμό του αδελφού του, δίνοντας ένα παράδειγμα συγχώρησης και υψηλής εφαρμογής της Χριστιανικής αγάπης.\nΟ Άγιος Διονύσιος κατά τα τελευταία χρόνια της ζωής του είχε αποσυρθεί στο μοναστήρι της Θεοτόκου της Αναφωνήτριας. Πολύς κόσμος τον επισκέπτετο για να λάβει συμβουλές αλλά και να εξομολογηθεί. Τελικά πέθανε σε ηλικία 75 ετών, στις 17Δεκεμβρίου του 1622, με τελευταία του επιθυμία να ταφεί στην εκκλησία του Αγίου Γεωργίου Στροφάδων, όπου και χειροτονήθηκε ιερέας. Τρία έτη μετά εξετάφη και το λείψανό του στην ανακομιδή παρεδόθη ακέραιο όπως και παραμένει μέχρι και σήμερα, εκτιθέμενο στο ναό του αγίου στην Ζάκυνθο. Είναι ένα από τα τρία άφθορα λείψανα στο Ιόνιο, του Άγιου Σπυρίδωνα, του Άγιου Γεράσιμου και του Αγίου Διονυσίου.


Πολιτική Ιστορία της Νεωτέρας Ελλάδος (Μέρος Δέκατο Πέμπτο) | "Ενδείξεις-Αποδείξεις"\nΓράφει ο Πάνος Ν. Αβραμόπουλος Στην σταθερότητα βεβαίως του σημερινού κοινοβουλευτικού μας πολιτεύματος έχουν συμβάλει και άλλες ...\nΣτην σταθερότητα βεβαίως του σημερινού κοινοβουλευτικού μας πολιτεύματος έχουν συμβάλει και άλλες θεσμικές παράμετροι, όπως οι ισχυρές κοινοβουλευτικές πλειοψηφίες που λαμβάνουν οι κυβερνήσεις μέσω των τωρινών εκλογικών συστημάτων, της ενισχυμένης αναλογικής ή του πλειοψηφικού, η μη ανάμειξη του προέδρου της Δημοκρατίας στις αποφάσεις της κυβέρνησης καθώς και η δέσμευση της κυβέρνησης σε παραίτηση μόνο αν γίνει δεκτή πρόταση δυσπιστίας προς αυτήν από τη Βουλή.\nΌμως όλες αυτές οι προϋποθέσεις εξέλιπαν την περίοδο 1864 -1875 που μελετούμε. Το ισχύον τότε εκλογικό σύστημα ήταν απλή αναλογική, που ανεδείκνυε ισχνές πλειοψηφίες. Ο βασιλιάς αναμειγνύονταν ενεργά και αποφασιστικά στη Βουλή και οι κυβερνήσεις παραιτούντο οσάκις θωρούσαν ότι είχαν θιγεί πολιτικά. Πρέπει εδώ να λάβουμε υπόψη ότι τότε ίσχυε η δομή της διπλής εμπιστοσύνης. Έπρεπε δηλαδή η κυβέρνηση να απολαμβάνει της εμπιστοσύνης τόσο της Βουλής, όσο και του βασιλέα. Αυτή άλλωστε η μορφή του πολιτεύματος ονομάστηκε «Ορλεανικό» από το Δούκα της Ορλεάνης το 1830.\nΕξαίρεση κυβέρνησης που δεν παραιτήθηκε αυτή την περίοδο (1864-1875) λόγω της διάστασης απόψεων με τον βασιλέα ήταν η κυβέρνηση του Θρασύβουλου Ζαΐμη. Κατά ειρωνεία της τύχης η κυβέρνηση Ζαΐμη παραιτήθηκε λόγω ενός κοινωνικού γεγονότος που έλαβε χώρα σκιάζοντας την εικόνα της χώρας διεθνώς. Ήταν η περίφημη ληστεία στο Δήλεσι, από το λήσταρχο Αρβανίτη. Μια οικογένεια Άγγλων ευγενών είχε βγεί για περίπατο στο Καπανδρίτι. Εκεί τους επιτέθηκαν οι ληστές και τους συνέλαβαν. Και ενώ ζητήθηκαν λύτρα τελικά εφόνευσαν την οικογένεια, γυναίκες και παιδιά. Οι ληστές συνελήφθησαν και σιδηροδέσμιοι, αφού δικάστηκαν οδηγήθηκαν στο θάνατο.\nΗ κατακραυγή όμως εναντίον της Ελλάδος ήταν τόσο μεγάλη, που εξανάγκασε την κυβέρνηση Ζαΐμη σε παραίτηση. Πέρα από αυτά όμως υπάρχουν και μερικά άλλα σημαντικά γεγονότα αυτής της περιόδου, που μπορούμε να καταγράψουμε. Έτσι το 1865 κάνει πρόβα τζενεράλε στην πολιτική μας σκηνή ο Χαρίλαος Τρικούπης, πατέρας της κοινοβουλευτικής δημοκρατίας ως εισηγητής της Αρχής της Δεδηλωμένης και μετέπειτα πρωθυπουργός της Ελλάδος.\nΑκόμα το προβεβλημένο μέλος του φοιτητικού κινήματος που είχε πρωταγωνιστήσει στα «Σκιαδικά» Επαμεινώνδας Δεληγιώργης τον Οκτώβριο του 1865 σε ηλικία μόλις τριάντα έξι χρονών εκλέγεται πρωθυπουργός της Ελλάδος. Κατέχει μέχρι σήμερα το ρεκόρ ρου νεότερου πρωθυπουργού του σύγχρονου ελληνικού κράτους. Με τη διαφορά όμως ότι ηγήθηκε κυβέρνησης που έμεινε στην εξουσία για δώδεκα μόνον ημέρες.\nΕπίσημα το 1866 φεύγει από την Ελλάδα ο εξ απορρήτων σύμβουλος του βασιλιά Γεωργίου του Α΄ Γουλιέλμος Σπόνεκ. Ο Σπόνεκ είχε ακολουθήσει τον Γεώργιο με την ερχομό του στην Ελλάδα. Σύντομα όμως έγινε στην χώρα λόγω της ραδιούργου συμπεριφοράς του μισητό πρόσωπο. Ας δούμε και το εξής γεγονός για τον Σπόνεκ. Προτού ο Γεώργιος έλθει στην Ελλάδα και θέλοντας να επισκεφθεί άλλες ευρωπαϊκές χώρες για να ζητήσει πολιτική και οικονομική στήριξη ζήτησε να τον συνοδεύσει και ένας έλληνας γλωσσομαθής ως πολιτικός σύμβουλος. Υπεδείχθη έτσι ο Δημήτριος Καλλέργης.\nΟι πολιτικοί του αντίπαλοι όμως άδραξαν την ευκαιρία και έστειλαν μια επιστολή στον Σπόνεκ, ότι ο Καλλέργης θα τον περιθωριοποιούσε. Ο Σπόνεκ όμως εκδηλώνοντας άμετρη αλαζονεία απάντησε δεικτικά ότι ουδείς στην Ελλάδα μπορούσε να τον «επισκιάσει». Το γεγονός αυτό προξένησε οργίλη διαμαρτυρία και συνέβαλε να μισηθεί τα μέγιστα στην ελληνική κοινωνία.\nΠαράλληλα ο Σπόνεκ κατά την θητεία του ως σύμβουλος του Γεωργίου, παραγνώριζε επιδεικτικά τα θεσμικά όργανα του κράτους κάτι που επέτεινε την αντιπάθειά του από τους έλληνες. τελικά κατόπιν πληθώρας καταγγελιών, αλλεπάλλη-λων διαδηλώσεων εναντίον του, αλλά και πολλών κυβερνητικών κρίσεων που είχε αποτελέσει την αφορμή τους, ο μισητός σύμβουλος αναγκάστηκε να φύγει από την Ελλάδα. Το 1866 όμως λαμβάνει χώρα και το δεύτερο βήμα για την υλοποίηση της Μεγάλης Ιδέας, της οποίας πρώτος τα σπέρματα είχε ρίξει το 1847 ο Ιωάννης Κωλέτης, δηλώνοντας ότι τα όρια του ελληνικού κράτους έπρεπε να ταυτιστούν με τα εθνικά σύνορα. Το πρώτο βήμα για την πραγμάτωση της Μεγάλης Ιδέας ήταν η ένωση της Επτανήσου με την Ελλάδα το 1863-64. Εκσπάζει έτσι τώρα η επανάσταση της Κρήτης.\nΘα διαρκέσει τρία χρόνια χωρίς να έχει αίσιο αποτέλεσμα. Έχει ριχτεί όμως ο σπόρος της ελευθερίας. Κάποια μόλις χρόνια αργότερα η Κρήτη θα ανακηρυχτεί αυτόνομη πολιτεία από τους Τούρκους και τελικά το 1913 επιτυγχάνεται ο μεγάλος στόχος της ένωσης με τη μητέρα Ελλάδα. Στη φωτογραφία ο ηγέτης του φοιτητικού κινήματος Επαμεινώνδας Δεληγιώργης, που είχε πρωταγωνιστήσει στο κίνημα των «Σκιαδικών», τον Οκτώβριο του 1865 ορκίζεται πρωθυπουργός της Ελλάδος, μιας βραχύβιας κυβέρνησης δώδεκα ημερών, σε ηλικία μόλις τριαντά έξι χρονών. Χωρίς ιδιαίτερες πολιτικές αρετές, αφού «χάθηκε» κατόπιν απο την πολιτική σκηνή, διατηρεί το ρεκόρ του νεότερου πρωθυπουργού της Ελλάδος μέχρι σήμερα. Συνεχίζεται …\n"Ενδείξεις-Αποδείξεις": Πολιτική Ιστορία της Νεωτέρας Ελλάδος (Μέρος Δέκατο Πέμπτο)


"Χρειάζονται τολμηρές πολιτικές πρωτοβουλίες" -... - Κωνσταντίνος Αρβανιτόπουλος\n"Χρειάζονται τολμηρές πολιτικές πρωτοβουλίες" - ΑΝΤΙΛΟΓΟΣ στα "ΝΕΑ" - 03/02/2015\nΟφείλουμε να εντοπίσουμε και να αναλύσουμε τα αίτια της ήττας για να διορθώσουμε πορεία. Και κάτι ακόμη. Τέτοιες βαθιές κρίσεις, όπως αυτή που περνάει η χώρα, φέρνουν τεκτονικές αλλαγές στο υπόστρωμα της κοινωνίας.\nΟι πολιτικές δυνάμεις που δεν συλλαμβάνουν το εύρος των αλλαγών που συντελούνται δεν μπορούν να τις εκφράσουν. Άρα, νομοτελειακά θα περιθωριοποιηθούν.\nΣτην κεντροαριστερά η μοριοποίηση και η επανασύνθεση συντελέσθηκε, έστω και προσωρινά, μετατοπίζοντας το σημείο ισορροπίας αριστερότερα.\nΑυτή η διαδικασία θα απειλήσει τώρα τη ΝΔ εάν δεν αναλύσουμε τι συνέβη. Μία πρώτη αποτίμηση είναι αναγκαία.\nΟ ΣΥΡΙΖΑ άρθρωσε ένα λόγο βασισμένο στην ελπίδα. Μη ρεαλιστικό, αλλά μικρή σημασία έχει τελικά. Ο απελπισμένος πάντοτε μετακινεί τα όρια ανάμεσα στο ρεαλιστικό και το ανέφικτο. Η στρατηγική αυτή προσέλκυσε ετερόκλητους ψηφοφόρους με αντιφατικά, σε πολλές περιπτώσεις, αιτήματα. Η στρατηγική του φόβου, στην οποία εγκλωβιστήκαμε, αποδείχθηκε καταστροφική.\nΔεν πείσαμε ότι η εκπλήρωση των όρων του μνημονίου, ήταν ένα επώδυνο αλλά αναγκαίο βήμα για να σταθούμε στα πόδια μας. Η στρατηγική μας, όμως, είναι το εθνικό σχέδιο ανασυγκρότησης του παραγωγικού ιστού της χώρας. Η φιλελεύθερη μεταρρυθμιστική μας πρόταση δεν αναδείχθηκε πέραν και πάνω από το Μνημόνιο. Ως συνέπεια, απονομιμοποιήθηκε και έχασε από το αναχρονιστικό κρατικίστικο πρόταγμα του ΣΥΡΙΖΑ που δοκιμάστηκε στο παρελθόν, απέτυχε και μας οδήγησε στη χρεοκοπία.\nΗ ΝΔ εγκλωβίστηκε σε μια στρατηγική η οποία τελικά δεν σταμάτησε την αιμορραγία ψήφων προς δεξιότερα σχήματα όπως οι ΑΝΕΛ, η Χρυσή Αυγή, το ΛΑΟΣ. Εγκαταλείψαμε το μεσαίο χώρο, ο οποίος λεηλατήθηκε από το Ποτάμι, το ΣΥΡΙΖΑ και μικρότερα κόμματα. Ζητήματα, όπως το μεταναστευτικό ή ο νόμος και η τάξη έπρεπε να τεθούν με μετριοπάθεια. Το κράτος ως θεματοφύλακας, δηλαδή, όχι ως μπαμπούλας. Αντίθετα, έπρεπε να αναδειχθεί η ακρότητα των θέσεων της άλλης πλευράς.\nΗ αδυναμία και ανεπάρκεια του κομματικού μηχανισμού που χρόνια αποστεωμένος, δεν μπόρεσε να σηκώσει το βάρος μιας εκλογικής αντιπαράθεσης τεράστιας σημασίας όπως αυτή της 25ης Ιανουαρίου.\nΌταν γίνονται τόσα πολλά σε τόσο σύντομο χρονικό διάστημα, λάθη θα γίνουν. Δεν υπήρξαν όμως τα αντανακλαστικά της έγκαιρης διόρθωσης και η αποτελεσματική επικοινωνιακή διαχείριση τους. Ο ΕΝΦΙΑ αποδείχθηκε «ενφιάλτης».\nΤώρα όμως, πρέπει να προχωρήσουμε σε ιδεολογική, οργανωτική και επικοινωνιακή ανασυγκρότηση.\nΗ ακολουθούμενη τακτική συσπειρώνει το κόμμα αλλά δεν διευρύνει την εκλογική μας βάση. Οι ψηφοφόροι αναμένουν να δουν τολμηρές πολιτικές πρωτοβουλίες.


Crema Coffee and Delights, Ίνσμπρουκ - Κριτικές εστιατορίων - TripAdvisor\nCrema Coffee and Delights, Ίνσμπρουκ\nΝο 8 από 19 Καφές & τσάι - ΊνσμπρουκΝο 84 από 432 Μέρη Για Φαγητό - Ίνσμπρουκ\n€€ - €€€Γαλλική, Διεθνής, Ιταλική\nMaria-Theresien-Strasse 49A | 6020 Innsbruck, Ίνσμπρουκ 6020, Αυστρία\nΓαλλική, Διεθνής, Ιταλική\nΜεγάλη εύρεση στο Ίνσμπρουκ\nΒρήκα αυτό το καφενείο κάτω από ένα σοκάκι λίγο πριν το πρωινό. Οργανική granola, κουάκερ και καφέ. Τέλειο σημείο πρωινού. Δεν είναι γεμάτο και υπέροχη εξυπηρέτηση.\nΈνα καλό πρωινό!\nΑκριβώς στη γωνία του πρωινού Club, αυτό το μέρος δεν γνωρίζει πώς να εξυπηρετήσει ένα καλό πρωινό. Υπήρχε μόνο ένα άτομο που εργάζεται ώστε χρειάστηκε κάποιο χρονικό διάστημα και στο καθιστικό τους ήταν περιορισμένη. Ωστόσο, το πρωινό ήταν καλό και σημαντικό. Ο καφές ήταν ικανοποιητική....Και μπορείτε να πάρετε έναν καφέ και κεκάκι καλωσορίσματος για να πάτε. Καταπληκτικό πρωινό!Περισσότερα\nΩραίας μικρής καφετέρια δυτικού στο κέντρο της πόλης του Ίνσμπρουκ. Σίγουρα το συνιστώ ανεπιφύλακτα και το σερβίρετε μία από τις καλύτερες καφέδες μέσα στην πόλη.\nΛάβετε γρήγορα απαντήσεις από το προσωπικό του Crema Coffee and Delights και από προηγούμενους επισκέπτες.\nΦαγητό σε πακέτο, Υπαίθρια τραπέζια, Καθίσματα, Με προσωπικό σερβιρίσματος, Πρόσβαση σε αναπηρική καρέκλα, Σερβίρει αλκοόλ, Πλήρες μπαρ, Κρασί και μπύρα, Δέχεται American Express, Δέχεται Mastercard, Δέχεται Visa, Δωρεάν WiFi, Δέχεται Discover, Δέχεται πιστωτικές κάρτες\nΔιεύθυνση: Maria-Theresien-Strasse 49A | 6020 Innsbruck, Ίνσμπρουκ 6020, Αυστρία


Μαρία-Έλενα Κυριάκου: Γιατί είπα όχι στη Μιμή Ντενίση | The Dot\nΜαρία-Έλενα Κυριάκου: Γιατί είπα όχι στη Μιμή Ντενίση\nΔηλώνει μόνη η εκπρόσωπος της Ελλάδας στην φετινή Eurovision ενώ σκέφτεται σοβαρά το ενδεχόμενο να κάνει ένα παιδάκι.\nΗ Μαρία Έλενα-Κυριάκου μίλησε για την προσωπική της ζωή, την απόφαση της να επιλέξει να διαγωνιστεί με την Ελλάδα στην Eurovision και όχι με την Κύπρο αλλά και για το ενδεχόμενο να κάνει ακόμη ένα παιδάκι!\nΑναλυτικά όσα δήλωσε στο Down Town Κύπρου\nΟι σχέσεις σου με τους υπόλοιπους διαγωνιζόμενους (σ.σ του Eurosong) πώς ήταν; Γιατί πολλά ειπώθηκαν…\nΉταν πάρα πολύ καλή! Δεν έχω κανένα απολύτως παράπονο. Τα παιδιά ήταν πολύ φιλικά, πολύ ζεστά μαζί μου. Χάρηκα πάρα πολύ που κύλησαν τόσο ομαλά τα πράγματα. Στεναχωρέθηκα λίγο με κάποιες κριτικές, αλλά αυτά πρέπει να τα περιμένουμε.\nΕίσαι έτοιμη ακόμη και για την πρωτιά στη φετινή Eurovision;\n(ξαφνιάζεται) Παναγία μου! Μακάρι! Το εύχομαι!\nΠώς και δεν θέλησες να εκπροσωπήσεις την Κύπρο στο διαγωνισμό, αλλά αποφάσισες να διαγωνιστείς με την Ελλάδα;\nΉταν πολύ μικρό το χρονικό περιθώριο που μου έδιναν. Από την άλλη, δεν θα ήθελα να μπω στη διαδικασία ενός τέτοιου διαγωνισμού, όπως είχε ανακοινωθεί πως θα διοργάνωνε φέτος το ΡΙΚ. Μόλις είχα κερδίσει το «The Voice», δεν θα μου έκανε καλό. Αν έχανα θα ήταν απίστευτα ψυχοφθόρο! Δεν μπορούσα να πάω απευθείας, αλλά ούτε και σε δεύτερο talent show.\nΜου κάνει εντύπωση πάντως γιατί, από τότε που σε γνωρίσαμε, υποστηρίζεις ότι δεν έκανες ποτέ πράγματα λόγω των παιδιών σου. Τι άλλαξε σήμερα;\nΜετά από κάποιες εμφανίσεις και συναυλίες που έκανα στην Κύπρο, είδα πως μπορώ να έχω balance στη ζωή και στα παιδιά μου. Όταν όμως βγήκα από το παιχνίδι, δεν ήταν εύκολο για μένα. Δεν μπορούσα να πάω σε κάποιο μαγαζί και να τραγουδήσω. Δεν έχω ρεπερτόριο. Ήμουν άπειρη. Και ακόμα είμαι.\nΤελικά, στην περίπτωσή σου, οικογένεια και καριέρα, μπορούν πιστεύεις να συνδυαστούν;\nΝαι, γίνεται και θα το κάνω. Σίγουρα όμως χρειάζονται πολλές θυσίες. Κι εγώ, Αλέξανδρε, έκανα πολλές θυσίες για χάρη των παιδιών μου. Θα έλεγα ότι θυσιάστηκα γι’ αυτά. Όπως κάνει κάθε μάνα! Κι αν δω ότι κάτι δεν πάει καλά και καταστρέφεται η σχέση με τα παιδιά μου, θα τα σταματήσω όλα και θα κάνω κάτι άλλο. Αλλά θα το παλέψω όσο μπορώ!\nΈκανα όταν αρνήθηκα να παίξω στην παράσταση «Σμύρνη μου, αγαπημένη» της Μιμής Ντενίση. Όχι γιατί σήμερα έχει μεγάλη επιτυχία και σκίζει, αλλά επειδή είναι αυτό ακριβώς που θέλω να κάνω. Λάθος μου μεγάλο! Γι’ αυτό το σφάλμα μου μετανιώνω… Και η Δέσποινα Βανδή με μάλωσε πολύ γι’ αυτό.\nΌτι ήταν μεγάλο το λάθος μου και πως αυτά δεν πρέπει να γίνονται. Η Δέσποινα με βοηθά, με συμβουλεύει, είναι δίπλα μου! Της στέλνω συνεχώς φωτογραφίες για τα ρούχα, το μακιγιάζ μου, τα πάντα!\nΥπάρχει χώρος στη ζωή σου για έναν έρωτα;\nΑυτή τη στιγμή που με ρωτάς, όχι. Τουλάχιστον, όχι αυτή την περίοδο. Όμως δεν μου αρέσουν τα ψέματα, θα ήθελα πολύ να ερωτευτώ! Υπάρχει χώρος στην καρδιά μου, υπάρχει όρεξη και πολλά για να δώσω στον κατάλληλο άνθρωπο. Είμαι άνθρωπος που θέλει να ερωτεύεται, μου αρέσει να μοιράζομαι, να έχω δίπλα μου κάποιον που να του λέω τα πάντα. Δεν είμαι μοναχική, δεν μπορώ τη μοναξιά!\nΠολλά δημοσιεύματα όμως, σε θέλουν σε σχέση με τον συνθέτη του κομματιού σου…\nΌχι, αυτό δεν ισχύει! Αν και περνώ πολλές ώρες μαζί του, θα μπορούσαμε να είμαστε μαζί. Αλλά δεν έχουμε προχωρήσει ακόμα σε τέτοιο επίπεδο. Η σχέση μας είναι μία σχέση αμοιβαίας εκτίμησης.\nΘα παντρευόσουν και δεύτερη φορά;\nΝαι. Και θα έκανα κι άλλο παιδί, αν με αξιώσει ο Θεός. Φοβάμαι όμως πάρα πολύ το ρίσκο του γάμου, γι’ αυτό και θα αργήσω να το κάνω. Δεν θα γίνει από τη μία στιγμή την άλλη. Δεν θα βιαστώ, αλλά δεν θα γεράσω μένοντας μόνη μου! ΄


Χρωματιστά μαρεγκάκια ⋆ Cook Eat Up!\nΑυτά τα κουκλίστικα μαρεγκάκια και μόνο να τα βλέπεις αρκεί! Όμως πέρα από την ελκυστική τους εμφάνιση, είναι απόλυτα απολαυστικά γιατί είναι τραγανά, μαστιχωτά αλλά συγχρόνως αφράτα και αέρινα σαν ψεύτικα. Τραγανά συννεφάκια που λιώνουν στο στόμα και σε ταξιδεύουν στα παιδικά σου χρόνια. Εύκολα να τα φτιάξεις, μπορούν να εξυπηρετήσουν διάφορες ανάγκες πέρα από να τα απολαύσεις μόνα τους. Ιδανικά για παιδικά πάρτι, γάμους, βαφτίσεις, γενέθλια αλλά και για να στολίσεις τούρτες και παγωτά.\nΜε την προσθήκη λίγου χρώματος, μπορείς να έχεις ένα ζεστό και παιχνιδιάρικο αποτέλεσμα. Η δημιουργία μιας χρωματικής παλέτας από παλ αποχρώσεις όπως ροζ, σιελ, λεμονί σου δίνει την αίσθηση της άνοιξης, του παραμυθιού, της αθωότητας των παιδικών μας χρόνων. Πάμε να παίξουμε λοιπόν με κέφι και φαντασία!\n1 φλ. άχνη (125 γρ.)\n1/2 σταγόνα χρώμα ζαχαροπλαστικής\nΠροθερμαίνουμε τον φούρνο στους 100 C. Χτυπάμε τα ασπράδια μέχρι να αφρίσουν. Προσθέτουμε το χρώμα ζαχαροπλαστικής και χτυπάμε λιγάκι για να ανακατευτεί.\nΣυνεχίζοντας το χτύπημα σε μέτρια ταχύτητα, ρίχνουμε σταδιακά την άχνη.\nΌταν το μείγμα μας γίνει γυαλιστερό και στέκεται, σταματάμε το χτύπημα.\nΣτρώνουμε μία λαδόκολλα στο ταψί και την κολλάμε στις τέσσερις γωνίες με μία σταγόνα από την μαρέγκα μας για να μην κουνιέται και γλιστράει. Βάζουμε το μείγμα σ΄ένα κορνέ και σχηματίζουμε τα μαρεγκάκια μας. Δεν χρειάζεται να αφήσουμε μεγάλη απόσταση μεταξύ τους γιατί δεν φουσκώνουν. Τα ψήνουμε για 1 ώρα και 30 λεπτά και σβήνουμε τον φούρνο. Όμως δεν τα βγάζουμε, τα αφήνουμε μέσα στον φούρνο να κρυώσουν. Ουσιαστικά δηλαδή δεν τα ψήνουμε, απλά τα στεγνώνουμε.\nΟ κάδος του μίξερ να είναι απόλυτα καθαρός και στεγνός.\nΣτα ασπράδια να μην υπάρχει ίχνος κρόκου.\nΝα είναι σε θερμοκρασία δωματίου.\nΕίναι καλύτερα να είναι μερικών ημερών παρά φρέσκα.\nΤο ταψί του φούρνου γενικά, χωράει μαρέγκες από ασπράδια 4 αυγών. Δεν μπορώ να γνωρίζω πόσες μαρέγκες θα γίνουν γιατί εξαρτάται από το μέγεθος τους.\nΑκόμη να ξέρετε ότι τα ασπράδια μπορείτε να τα βάλετε στην κατάψυξη. Μόνο να σημειώσετε πόσα αυγά είναι αλλά και πόσα γραμμάρια. Οπότε αν σας ζητηθεί από κάποιο γλυκό, ασπράδι αυγού είτε σε τεμάχια είτε σε γραμμάρια, να γνωρίζετε τι έχετε καταψύξει.\nΠροθερμαίνουμε τον φούρνο στους 100 C. Χτυπάμε τα ασπράδια μέχρι να αφρίσουν. Προσθέτουμε το χρώμα ζαχαροπλαστικής και χτυπάμε λιγάκι για να ανακατευτεί. Συνεχίζοντας το χτύπημα σε μέτρια ταχύτητα, ρίχνουμε σταδιακά την άχνη.Όταν το μείγμα μας γίνει γυαλιστερό και στέκεται, σταματάμε το χτύπημα.\nΣτρώνουμε μία λαδόκολλα στο ταψί και την κολλάμε στις τέσσερις γωνίες με μία σταγόνα από την μαρέγκα μας για να μην κουνιέται και γλιστράει. Βάζουμε το μείγμα σ΄ένα κορνέ και σχηματίζουμε τα μαρεγκάκια μας. Δεν χρειάζεται να αφήσουμε μεγάλη απόσταση μεταξύ τους γιατί δεν φουσκώνουν.\nΤα ψήνουμε για 1 ώρα και 30 λεπτά και σβήνουμε τον φούρνο. Όμως δεν τα βγάζουμε, τα αφήνουμε μέσα στον φούρνο να κρυώσουν. Ουσιαστικά δηλαδή δεν τα ψήνουμε, απλά τα στεγνώνουμε.


12 Σεπ 2020 Κορωνοϊός\nΚΟΡΩΝΟΙΟΣ: Υπό αυξημένους περιορισμούς τίθεται η βορειοανατολική Αγγλία\nΠοιες προδιαγραφές πρέπει να έχουν τα αεροπλάνα - Τι λέει η Διεθνής Ένωση Αερομεταφορών για την «αποστολή του αιώνα».\nΑν και δεν έχει ακόμη βρεθεί το εμβόλιο που θα προστατεύει τον ανθρώπινο οργανισμό από τη νόσο Covid- 19, η Διεθνής Ένωση Αερομεταφορών (ΙΑΤΑ) έχει έτοιμο το πλάνο για τον τρόπο παράδοσής του σε όλη την υφήλιο.\nΌπως μεταδίδουν διεθνή ΜΜΕ, για την παράδοση των εμβολίων σε παγκόσμιο επίπεδο, θα χρειαστούν οκτώ χιλιάδες τζάμπο τζετ, όπως εκτιμά η ΙΑΤΑ.\nΑποκαλώντας την επιχείρηση ως «τη μεγαλύτερη αερομεταφορά στην ιστορία», η ΙΑΤΑ κάλεσε τις κυβερνήσεις να αρχίουν να προετοιμάζονται για τη μεγάλης κλίμακας παράδοση των εμβολίων κατά του Covid-19.\nΜετά τον σάλο που έχει ξεσπάσει στην διεθνή κοινότητα για την προσωρινή αναστολή του εμβολίου των AstraZeneca και του Πανεπιστημίου της Οξφόρδης, αφού ένας εθελοντής που συμμετείχε στις κλινικές δοκιμές εμφάνισε μία ανεξήγητη αντίδραση, οι ειδικοί έχουν ήδη στο μυαλό τους τον τρόπο διανομής του πολυπόθητου εμβολίου.\nΓια να φτάσει το εμβόλιο στους πολίτες, όταν αυτό θα είναι έτοιμο και θα έχει λάβει την έγκριση των αρμοδίων φορέων, θα χρειαστεί να επιστρατευτούν οκτώ χιλιάδες Boeing 747, σύμφωνα με την Διεθνή Ένωση Αερομεταφορών (IATA). Όπως σημειώνει το CNBC, ο παγκόμσιος πληθυσμός εκτιμάται ότι ανερχόταν σε 7,8 δισ. τον φετινό Μάρτιο.\n«Δεν υπάρχει ακόμη εμβόλιο που να θωρακίζει τον οργανισμό από τον νέο κορωνοϊό αλλά η IATA συνεργάζεται ήδη με αεροπορικές εταιρείες, αεροδρόμια, παγκόσμιους φορείς υγείας και φαρμακευτικές εταιρείες σε ένα παγκόσμιο σχέδιο αερομεταφοράς», αναφέρει η IATA.\nΗΠΑ: Τουλάχιστον 1.297 θάνατοι εξαιτίας της COVID-19, 44.043 νέα κρούσματα τα τελευταίο 24ωρο\nΚΑΤΕΧΟΜΕΝΑ: Ανακοινώθηκαν έξι νέα περιστατικά COVID-19


αλεπού του Ολύμπου: Κ. Λουράντος: Πού είσαι τώρα Πάσχο Μανδραβέλη;\nΕίναι γνωστα τα καθεστωτικά - μνημονιακά ΜΜΕ που προσπαθούν πασει θυσία να περάσουν τις ... κυβερνητικές θέσεις !\nΕίναι γνωστά σε όλους μας τα ονόματα των Πρετεντέρη, Τρέμη, Μανδραβέλη, Πορτοσάλτε κ.λ.π. που κατά καιρούς αναλαμβάνουν την κατασυκοφάντηση των κλάδων και την ... εξόντωσή τους!\nΕχουμε υποστεί επιθέσεις που τελειωμό δεν έχουν.\nΘα θυμάστε την κα Τσαπανίδου στο ΣΚΑΪ που επιθυμούσε να μπουν τα φάρμακα στους .....\nφουρνους στα περίπτερα και στα σούπερ μάρκετ!!!\nΘα θυμάστε τον κο Μανδραβέλη να γράφει μακροσκελή άρθρα στην Καθημερινή για τα ..... "τεράστια" κέρδη των φαρμακοποιών.!!!\nΘα θυμάστε τον κο Πορτοσάλτε στο ΣΚΑΪ (ακόμα και σήμερα το πρωί) να με βρίζει και στο πρόσωπό μου όλους τους φαρμακοποιούς με φαρμακείο επειδή δεν ... χαρίζουμε τα φαρμακεία μας στους φαρμακοποιούς χωρίς φαρμακείο!\nΘα θυμάστε την κα Τρέμη στο MEGA να ερωτά με .... θλιμμένο ύφος "τι θα κάνουν οι καημένοι ασφαλισμένοι" κατα την διάρκεια των κινητοποιήσεων μας και να μας .... καταγγέλει ως ανάλγητους !!!\nΕίναι άθλιο το παιχνίδι τους , αλλά δεν πρόκειται να μείνουν για πολύ στο απειρόβλητο. Ιδού τι αποκαλύφθηκε σήμερα για τον κο Πάσχο Μανδραβέλη.\nΣας το μεταφέρω αυτούσιο ΚΑΙ ΠΡΟΣΕΞΤΕ ΤΟ ΚΛΕΙΣΙΜΟ ΤΟΥ ΑΡΘΡΟΥ στην παρένθεση:\n" Αλήθεια γιατί ορισμένοι δημοσιογράφοι ( όπως ο Πάσχος Μανδραβέλης ) δεν λένε ούτε λέξη για την υπόθεση Παπακωνσταντίνου...???\nΗ λίστα Λαγκάρντ –εκτός όλων των άλλων- ξεβρακώνει και δημοσιογράφους. Η αρχή έγινε με τον λαλίστατο Πάσχο Μανδραβέλη, ο οποίος δεν έχει γράψει ούτε λέξη για τις κατηγορίες κατά του Γιώργου Παπακωνσταντίνου.\n"Πιτσιρίκος" μέσω http://sibilla-gr-sibilla.blogspot.gr/ "


Στα ειδικά μαθήματα περιλαμβάνονται και τα ελληνικά για ρωσόφωνους, καθώς εδώ η γλώσσα εκμάθησης δεν είναι πλέον η ρωσική. Τα μαθήματα αυτά αφορούν όσους δεν γνωρίζουν καθόλου, γνωρίζουν λίγο ή γνωρίζουν αρκετά καλά τη γλώσσα. Είναι κανονικά ή εντατικά, ομαδικά ή ιδιαίτερα, ανάλογα με το πρόγραμμα και τους στόχους του ενδιαφερόμενου. Επίσης μπορούν να γίνουν εξ αποστάσεως. Υπάρχει και η δυνατότητα προετοιμασίας του μαθητή για συμμετοχή στις εξετάσεις πιστοποίησης ελληνομάθειας.\nΕξετάσεις Ελληνομάθειας Πιστοποίηση Επάρκειας της Ελληνομάθειας\nΤο Κέντρο Ελληνικής Γλώσσας είναι ο επίσημος φορέας του Υπουργείου Παιδείας & Θρησκευμάτων, Πολιτισμού & Αθλητισμού για την πιστοποίηση επάρκειας της ελληνομάθειας.\nΤα επίπεδα για τα οποία χορηγείται το πιστοποιητικό στους επιτυχόντες στις σχετικές εξετάσεις είναι έξι (Α1-Α2-Β1-Β2-Γ1-Γ2). Οι εξετάσεις για όλα τα επίπεδα διενεργούνται μια φορά το χρόνο, συνήθως στα μέσα Μαΐου. Οι ημερομηνίες εξετάσεων και υποβολής αιτήσεων για τη συμμετοχή στις εξετάσεις ανακοινώνονται στα εξεταστικά κέντρα και στους ενδιαφερόμενους στις αρχές κάθε ακαδημαϊκού έτους και είναι κοινές για όλα τα εξεταστικά κέντρα σε όλον τον κόσμο.


NISI Πολυχώρος: Το πρόγραμμα εκδηλώσεων του φετινού καλοκαιριού — Stilida.com\nΔημοσιεύτηκε 10 Ιούν 2021, 18:11 / ΠΟΛΙΤΙΣΤΙΚΑ\nΤο πρόγραμμα των εκδηλώσεων για την σεζόν του ‘21 είναι εδώ!\nΕτοιμαστείτε για βραδιές μοναδικές, γεμάτες μουσική, φαγητό και πολιτιστικά δρώμενα με επιρροές απ’ όλο τον κόσμο!\nΤο ανανεωμένο πρόγραμμα του NISI, θα γεμίσει και τους τρεις μήνες του καλοκαιριού με διαφορετικές εκδηλώσεις για μικρούς και μεγάλους. Ρίξτε μια ματιά και σημειώστε τα μοναδικά μουσικά live, αλλά και τις θεματικές βραδιές μας με άρωμα Ισπανίας, Ινδίας και Αφρικής!\nΓια τους μικρούς μας φίλους, έρχεται η μοναδική εβδομάδα του παιδιού με διάφορες δραστηριότητες και εκδηλώσεις από νωρίς το απόγευμα έως τις 21:00 το βράδυ.\nΔεν ξεχνάμε, επίσης, το Χειροτεχνείον που έρχεται με εβδομαδιαίες καλλιτεχνικές δραστηριότητες και γεμίζει τα απογεύματά μας στον Πολυχώρο. Με άτομα από διαφορετικά μέρη του κόσμου, έχουμε δημιουργήσει για πρώτη φορά ένα κράμα κουλτούρων και πολιτισμών. Το Χειροτεχνέιον αποτελεί πλέον τον ιδανικό προορισμό για πολυπολιτισμικές ανταλλαγές ιδεών, κ.α.\nΤέλος, οι υπαίθριες αγορές, τα coctail nights και τα yoga retreat, θα τα βρείτε συνδυαστικά στο ημερολόγιο μας καθ’ όλη τη διάρκεια του καλοκαιριού.\nΌποια εκδήλωση κι αν επιλέξετε, είμαστε σίγουροι ότι θα σας εκπλήξει!\nΓια περισσότερες πληροφορίες μπείτε στο site μας https://nisi.com.gr/


NEWSALAMINA.NET: BEFORE IT’S NEWS : Q Anon: Έχουν κάτι μεγάλο σχεδιασμένο για αυτή τη συνολική σεληνιακή έκλειψη, αλλά το ίδιο κάνουμε και εμείς!\nBEFORE IT’S NEWS : Q Anon: Έχουν κάτι μεγάλο σχεδιασμένο για αυτή τη συνολική σεληνιακή έκλειψη, αλλά το ίδιο κάνουμε και εμείς!\nΈχουν σχεδιάσει κάτι μεγάλο για αυτή τη συνολική σεληνιακή έκλειψη, αλλά και εμείς!\nΟ Πρόεδρος Tραμπ απευθύνθηκε στο Έθνος χτες για την μετανάστευση και το κλείσιμο της κυβέρνησης....\nΟ Πρόεδρος Tραμπ πρόκειται να προτείνει έναν συμβιβασμό στους Δημοκρατικούς για να τερματίσει το κλείσιμο: Η προσφορά αναμένεται να περιλαμβάνει την απαίτηση ύψους 5,7 δισεκατομμυρίων δολαρίων του Tραμπ για το τοίχο στα σύνορα με το Μεξικο, με αντάλλαγμα τον νόμο BRIDGE, ο οποίος θα επεκτείνει τις προφυλάξεις για τον DACA.\n«Είμαι εδώ σήμερα για να σπάσω το logjam και να δώσω στο Κογκρέσο μια πορεία προς το τέλος του κυβερνητικού τερματισμού και την επίλυση της κρίσης στα νότια σύνορα», δήλωσε ο Tραμπ, πριν εξηγήσει το σχέδιό του. Η συμφωνία θα περιελάμβανε χρηματοδότηση ύψους 5,7 δισεκατομμυρίων δολαρίων για τη δημιουργία «χαλυβουργικών φραγμάτων» σε ορισμένες «θέσεις υψηλής προτεραιότητας». Σε αντάλλαγμα, προσέφερε «τρία χρόνια νομοθετικής ανακούφισης» για 700.000 αποδέκτες της DACA, επεκτείνοντας την προστασία τους από την απέλαση.Ο Tραμπ προσέφερε επίσης τριετή επέκταση στη νομική κατάσταση των κατόχων προσωρινής προστασίας (TPS). Οι δημοκράτες έχουν ήδη προτείνει, ότι η πρόταση δεν είναι η αρχική, απαιτώντας την επανέναρξη της κυβέρνησης πριν από τη διεξαγωγή ευρύτερων διαπραγματεύσεων για τη μετανάστευση.\nΔεν είναι ξεκάθαρο ότι η βάση του Tραμπ θα είναι ευχαριστημένη με τη συμφωνία είτε στην ομιλία του, ο Tραμπ επίπληξε την ομιλίτρια της Βουλής Νανσί Πελόζι, δηλώνοντας ότι «οι τοίχοι δεν είναι ανήθικοι». Τόνισε επίσης την «ανθρωπιστική κρίση» στα νότια σύνορα, το έγκλημα που διαπράττουν οι μετανάστες χωρίς χαρτιά και τους κινδύνους που αντιμετωπίζουν, τα φτερά που κάνουν τον φόρο να πηγαίνει προς το βορρά. καθώς και η νομοθεσία για την επέκταση του νομικού καθεστώτος των κατόχων προσωρινής προστατευόμενης κατάστασης (TPS), σύμφωνα με μια πηγή με άμεση γνώση.\nΔεν είναι σαφές εάν οι Δημοκρατικοί θα αποδεχθούν τη συμφωνία, την οποία ο Kushner ελπίζει ότι θα περάσει στη Γερουσία και στη συνέχεια θα ασκήσει πίεση στο Σώμα.


Στα μουσεία του Δήμου Βόλου - Driver Stories\nΕλλάδα Θεσσαλία 18 Ιουνίου 2017 Like\nΒΥΖΑΝΤΙΝΟ ΜΟΥΣΕΙΟ «ΟΞΕΙΑ ΕΠΙΣΚΕΨΙΣ»\nΤο νέο Βυζαντινό Μουσείο «Οξεία Επίσκεψις», του Ι. Ναού Κοιμήσεως Θεοτόκου Μακρινίτσας εγκαινιάστηκε το Σεπτέμβριο 2018 και είναι το 1ο Μουσείο της τοπικής Εκκλησίας.\nΞεχωρίζουν η μαρμάρινη ανάγλυφη εικόνα της Παναγίας της Μακρινιτίσσης (13ος αι.), σε δέηση (διαστ. 1,70 Χ0,63), που βρισκόταν από στον Ιερό Ναό τα έργα του λαϊκού ζωγράφου Θεόφιλου (1871-1934), ο οποίος γεννήθηκε στη Μυτιλήνη αλλά έζησε περιπλανώμενος στο Βόλο και στα χωριά του Πηλίου, ιερές εικόνες, εκκλησιαστικά άμφια κλπ. Βρίσκεται ακριβώς στην κεντρική πλατεία της Μακρινίτσας.\nΤηλέφωνο : 24280-90016, 6939 35343, ανοικτά : Παρασκευή –Σάββατο – Κυριακή : 10 π.μ. -6 μ.μ. και Δευτέρα- Πέμπτη : 10 π.μ.-4 μ.μ., γενική είσοδος : 2€, ομαδικό 1€, http://makrinitsamuseum.gr .\nΙδρύθηκε το 1909 και στεγάζεται σε κτίριο που δώρισε ο Αλέξιος Αθανασάκης, από την Πορταριά. Βρίσκεται στην παραλία του Βόλου, στο πάρκο Αναύρου. Η 1η αρχαιολογική συλλογή του Μουσείο, που στάθηκε η αφορμή για την ίδρυσή του, χρονολογείται το 1891. Τα σημαντικότερα εκθέματα του Μουσείου προέρχονται τη μυκηναϊκή περίοδο έως την όψιμη αρχαιότητα. Έχει 7 αίθουσες όπου τα εκθέματα δεν είναι σε γυάλινες βιτρίνες αλλά εκτίθενται σε άμεση επαφή με τον επισκέπτη. Αξίζει να δείτε τις επιτύμβιες ζωγραφικές στήλες, από τη Δημητριάδα, όπως η στήλη του Στρατώνικου, της Αρχιδίκης, της Ηδίστης (μια νέα μητέρα που πεθαίνει πάνω στη γέννα, 3ος αι. π.Χ.) καθώς και τη γραπτή επιτύμβια στήλη του Δημητρίου, τη στήλη από τη Φάλαννα, τη στήλη του Κινέα και της Φρασιμήδας, από το Βελεστίνο. Χαρακτηριστικό είναι επίσης το πήλινο γυναικείο ειδώλιο της μέσης νεολιθικής περιόδου (5η χιλιετία π.Χ.) όπου ο λαιμός είναι αρκετά ψηλός, το πρόσωπο μοιάζει με πτηνό, οι ώμοι είναι στρογγυλεμένοι και το στήθος αρκετά μεγάλο.\nΠολλά εκθέματα του Μουσείου προέρχονται από τους προϊστορικούς οικισμούς Σέσκλο και Διμήνι.\nΟ Αλέξιος Αθανασάκης γεννήθηκε το 1843 στην Πορταριά Πηλίου. Πολύ νέος (περίπου 30 χρονών) έφυγε για την Αίγυπτο, όπου δούλεψε σκληρά και απέκτησε μεγάλη περιουσία. Όταν επέστρεψε πίσω στην Πορταριά, έδωσε ένα μεγάλο μέρος της περιουσίας του σε ευεργεσίες και δωρεές. Μεταξύ άλλων δωρεών, το 1908 χρηματοδοτεί την ανέγερση του νεοκλασικού κτιρίου, δηλαδή του σημερινού Αθανασάκειου Αρχαιολογικού Μουσείου. Τηλέφωνο Μουσείου : 24210-25285, 24210-24134.\nΤο πρώτο σύγχρονο Μουσείο Πόλης στην Ελλάδα, με έτος ίδρυσης το 2014. Στεγάζεται σε ένα ανακαινισμένο βιομηχανικό κτίριο, στην πρώην Καπναποθήκη Παπάντου, οδός Φερών 17, στη συνοικία Παλιά Βόλου. Στην αυλή του Μουσείου θα δείτε τμήμα της ανατολικής πλευράς του τείχους του Κάστρου. Στο ισόγειο, υπάρχει αίθουσα όπου γίνονται περιοδικές εκθέσεις και κάτω από αυτή την αίθουσα θα δείτε αγωγούς ομβρίων υδάτων, μεταβυζαντινών χρόνων (6ος -7ος αι. μ.Χ.). Τηλέφωνο: 2421029878\nΕίναι γνωστό στο Βόλο ως το «Κόκκινο Σπίτι», από το χρώμα που είναι βαμμένο εξωτερικά ή «Το Σπίτι με τα Τριαντάφυλλα». Το όμορφο σπίτι ανήκει στη ζωγράφο Χρυσούλα Ζώγια, η οποία γεννήθηκε το 1914 στο Βόλο. Μετά το θάνατό της δώρισε το σπίτι στο οποίο έζησε και εργάστηκε, στο Δήμο Βόλου. Βρίσκεται στη συμβολή των οδών Άνθιμου Γαζή και Βλαχάβα. Θα δείτε πάνω από 250 έργα της ζωγράφου, όπως προσωπογραφίες, σπίτια του Βόλου, σχέδια διαφόρων Ναών κ.ά. Επίσης εδώ υπάρχουν τα προσωπικά αντικείμενα της ζωγράφου, διάφορες σημειώσεις της, τα έπιπλα του σπιτιού κλπ. Τηλέφωνο : 2421029878, κατόπιν ραντεβού, είσοδος ελεύθερη.\nΜΟΥΣΕΙΟ ΜΕΤΑΞΟΥΡΓΙΑΣ ΕΤΜΕΚΤΖΟΓΛΟΥ\nΤο Μεταξουργείο Ετμεκτζόγλου ιδρύθηκε στον προσφυγικό συνοικισμό της Νέας Ιωνίας Βόλου(1924) από τους αδελφούς Γεώργιο και Αθανάσιο Ετμεκτζόγλου, με την επωνυμία «Υιοί Α. Ετμεκτζόγλου. Οι αδελφοί Ετμεκτζόγλου κατάγονταν από τη Μ. Ασία, από το Ορτάκιοϊ της Βιθυνίας, όπου κύρια απασχόληση των κατοίκων ήταν η σηροτροφία και η μεταξουργία. Εγκαταστάθηκαν στον Βόλο το 1924 και έκτισαν, με προσωπική εργασία, ένα μικρό αναπηνιστήριο κουκουλιών με 10 λεκάνες, το οποίο απασχολούσε 17 άτομα. Το 1928 λειτούργησε το νέο ατμοκίνητο εργοστάσιο στο κεντρικό διώροφο κτίσμα, στο οποίο εργάζονταν πάνω από 150 άτομα, στην πλειοψηφία τους εργάτριες κυρίως πρόσφυγες από τη Μ. Ασία. Το 1975, εγκαταστάθηκε στο ισόγειο του εργοστασίου υφαντήριο, το οποίο λειτούργησε έως το 1991.\nΤο Μουσείο Μεταξουργίας λειτουργεί σε συνεργασία με τη Βιβλιοθήκη της Νέας Ιωνίας Βόλου, η οποία στεγάζεται στο κτίριο του πρώτου αναπηνιστηρίου. Εδώ θα δείτε ένα μέρος από τον εξοπλισμό του εργοστασίου (1961-1991), όπως ατμοκίνητα αναπηνιστήρια (υφαντουργεία), συσκευές αποξήρανσης και διαλογής, οι λέβητες και ο εξοπλισμός του μεταξουργείου.\nΒρίσκεται στην οδό Αναπαύσεως και Καραμπατζάκη, Νέα Ιωνία Βόλου. Τηλέφωνο: 2421029878, 2421091077, είσοδος ελεύθερη.\nΕίναι ένα καλά σωζόμενο εργοστάσιο του είδους, το οποίο λειτουργούσε από το 1926-1978, ως Πλινθοκεραμοποιία «Ν & Σ Τσαλαπάτα». Σήμερα είναι ένα μοντέρνο Τεχνολογικό Μουσείο (2006), στο οποίο μπορείτε να δείτε δείγματα και φόρμες κεραμοποιίας.\nΠρόκειται για το παλαιό αρχοντικό της οικογένειας Κοντού (πρώην οικία Χατζηαναστάση). Εκτός από την ίδια την οικία, που αποτελεί νεότερο αρχιτεκτονικό μνημείο πηλιορείτικου αρχοντικού, το εσωτερικό του είναι γεμάτο από έργα του λαϊκού ζωγράφου Θεόφιλου.\nΟ Θεόφιλος Χατζημιχαήλ, γεννήθηκε το 1867 στη Βαρειά Μυτιλήνης. Επειδή ήταν αριστερόχειρας, στο σχολείο τα άλλα παιδιά τον κορόιδευαν, με αποτέλεσμα να κλειστεί στον εαυτό του και να στραφεί στη ζωγραφική. Χαρακτηριστικό του γνώρισμα ήταν η φουστανέλα. Τη φορούσε συνέχεια και αυτό του κόστισε την ηρεμία και τη γαλήνη που αναζητούσε, καθώς και πάλι οι συγχωριανοί του τον θεωρούσαν ιδιόρρυθμο κα τον χλεύαζαν. Ευαίσθητος και πράος, μη μπορώντας να μείνει άλλο στο χωριό του στη Μυτιλήνη, φεύγει σε ηλικία 16 για τη Σμύρνη και μετά για τη Μακρινίτσα και το Βόλο. Το 1912 γνωρίζει τον Γιάννη Κοντό με και γυναίκα του Ασπασία όπου τον φιλοξένησαν σπίτι τους. Ο Κοντός, ήταν ένας μυλωνάς από το Βόλο, ο οποίος φέρθηκε στο Θεόφιλο τόσο καλά, που εκείνος για να του το ανταποδώσει του ζωγράφισε, με τα ωραιότερα του έργα, τους τοίχους του αρχοντικού του.\nΟ Οδυσσέας Ελύτης έγραψε για τον Θεόφιλο: «Αληθινοί ελαιώνες επιτέλους, αληθινοί άνθρωποι, αληθινά πράγματα. Γι αυτόν, ισότιμα με το σώμα του Χριστού, υπάρχουν τα λιβάδια με τις ανεμώνες και τα λιόδεντρα που αφήνουν ανάμεσα στα δάχτυλα τους να περάσει η θάλασσα». Ο Θεόφιλος επέστρεψε στη Μυτιλήνη όπου πέθανε στις 24 Μαρτίου 1934. Το αρχοντικό βρίσκεται στην Ανακασιά του Δήμου Ιωλκού. Τηλέφωνο : 24210-47340, 24210-49151, είσοδος ελεύθερη.\nΕίναι ένα Λαογραφικό Μουσείο όπου στεγάζεται στο σπίτι του λαογράφου Κίτσου Μακρή. Το κτίριο ανήκει από το 1989 στο Πανεπιστήμιο Θεσσαλίας, με έδρα το Βόλο. Ο λαογράφος, εκτός από τα δική του συλλογή, είχε 25 έργα του Θεόφιλου Χατζημιχαήλ (1867-1934), πολλά έργα του λαϊκού ζωγράφου, Νικόλαου Χριστόπουλου και 5 τοιχογραφίες λαϊκής – θρησκευτικής ζωγραφικής, των Παγώνιδων. Ο Ν. Χριστόπουλος (1880-1967), γεννήθηκε στα Πευκάκια Βόλου και έγινε γνωστός ως «ο ζωγράφος του ταρσανά», καθώς όλα του τα έργα είχαν θέμα τη θάλασσα και κυρίως τα καράβια. Βρίσκεται στην οδό Κίτσου Μακρή 38, Βόλος. Τηλέφωνο: 2421074369.\nΜΟΥΣΕΙΟ ΛΑΪΚΗΣ ΤΕΧΝΗΣ ΚΑΙ ΙΣΤΟΡΙΑΣ ΠΗΛΙΟΥ – ΜΑΚΡΙΝΙΤΣΑΣ\nΤο Μουσείο Λαϊκής Τέχνης στεγάζεται στο αρχοντικό Τοπάλη. Κτίστηκε το 1844 και το κτίριο αποτελεί τυπικό δείγμα της πηλιορείτικης αρχιτεκτονικής. Το 1995, το αρχοντικό, χαρακτηρίστηκε από το Υπουργείο Πολιτισμού, ως έργο τέχνης και ιστορικό διατηρητέο μνημείο.\nΣτο Μουσείο θα δείτε πάνω από 1500 εκθέματα λαϊκής ζωγραφικής, κυρίως σε τοιχογραφίες, πολλά υφαντά, τοπικές φορεσιές, εκκλησιαστικά αντικείμενα, ιστορικά κειμήλια από την Επανάσταση του Πηλίου και τη Μάχη της Μακρυνίτσας (1878) κλπ. Επιπλέον, στο χώρο υπάρχουν τα προσωπικά αντικείμενα των ιδιοκτητών, έπιπλα, χαλιά, χρηστικά εργαλεία κ.ά. Βρίσκεται κοντά στην κεντρική πλατεία της Μακρινίτσας. Τηλέφωνο: 2421029878, 2428099505.\nΜΟΥΣΕΙΟ ΛΥΚΕΙΟΥ ΕΛΛΗΝΙΔΩΝ ΒΟΛΟΥ\nΠεριλαμβάνει τοπικές φορεσιές, κοσμήματα, υφαντά, χρηστικά αντικείμενα.\nΣε ένα διώροφο αρχοντικό (1864), του Δ. Ζούλια παρουσιάζονται πολιτιστικά και οικονομικά στοιχεία των επανεγκαταστημένων Αιγυπτιωτών, στην Πορταριά. Θα δείτε αρχειακό υλικό του Δήμου Ορμινίου (μετέπειτα Κοινότητα Πορταριάς), αντικείμενα που διασώθηκαν από το πολυτελές ξενοδοχείο «Μέγα Θεοξένεια», αλλά και σπάνια βιβλία, φωτογραφίες, ενδύματα, σπάνιες δαντέλες, κεντήματα και υφαντά, φτιαγμένα από τις γυναίκες του χωριού.\nΤο «Μέγα Θεοξένεια», κτίστηκε από τους πλούσιους Αιγυπτιώτες εμπόρους, αδελφούς Αθανασάκη. Οι ίδιοι, ως μέγα ευεργέτες, έδωσαν τα χρήματα για να ανεγερθούν πολλά κοινωφελή ιδρύματα, όπως το Αθανασάκειο Αρχαιολογικό Μουσείο Βόλου.\nΤο ξενοδοχείο βρισκόταν στην κεντρική πλατεία της Πορταριάς, είχε 25 πολυτελή δωμάτια, εστιατόριο, σάλα για δεξιώσεις και γήπεδο τένις. Τα σερβίτσια που χρησιμοποιούσαν για το φαγητό ήταν από πορσελάνη Βαυαρίας και τα μαχαιροπίρουνα από ασήμι. Πελάτες του ξενοδοχείου ήταν πλούσιοι επιχειρηματίες και πολιτικοί, Έλληνες και ξένοι, καθώς ήταν το πιο διάσημο των Βαλκανίων. Από τον Β’ Παγκόσμιο Πόλεμο, που το κατέστρεψαν οι Γερμανοί, παραμένει άδειο και ερειπωμένο. Τηλέφωνο: 2421029878, 2428099920.\nΒρίσκεται στη Νέα Ιωνία Βόλου, στην οδό Λούλη 33 και Κρήτης. Περιλαμβάνει εκθέματα από δωρεές, όπως έργα του ζωγράφου Ν. Στουρνάρα (πίνακες εμπνευσμένοι από φωτογραφίες τις περιόδου 1941-1944), εικόνες της Κατοχής, εφημερίδες, προκηρύξεις, έγγραφα, χειρόγραφα ανταρτών. Τηλέφωνο : 2421029878, 2421021115, είσοδος ελεύθερη.\nΠΑΡΑΔΟΣΙΑΚΟ ΕΛΑΙΟΤΡΙΒΕΙΟ «ΧΑΤΖΗΓΙΑΝΝΗ» & ΕΚΘΕΤΗΡΙΟ ΑΓΡΟΤΙΚΗΣ ΟΙΚΟΝΟΜΙΑΣ ΚΑΤΗΧΩΡΙΟΥ\nΕίναι ένα συγκρότημα 2 κτιρίων με κοινή αυλή, στο παλαιό υδροκίνητο ελαιοτριβείο και στην οικία της οικογένειας «Χατζηγιάννη», στην περιοχή Κατηχώρι. Σήμερα αποτελεί το Εκθετήριο Αγροτικής Οικονομίας του Κατηχωρίου. Η έκθεση είναι αφιερωμένη στο κρασί, στο τσίπουρο και στο λάδι, με τα σχετικά μηχανήματα παραγωγής τους. Θα δείτε το παραδοσιακό ελαιοτριβείο αλλά και αλέτρια, γεωργικά εργαλεία, άμβυκες για την απόσταξη του τσίπουρου, νταμιτζάνες, μετρητές, φιάλες και οτιδήποτε άλλο απαιτούνταν για την παραγωγή του κρασιού και του τσίπουρου. Τηλέφωνο: 2421029878, 2428090180, είσοδος ελεύθερη.\nΒρίσκεται στην κεντρική πλατεία του Αγίου Ονούφριου Βόλου. Είναι ένα διώροφο νεοκλασικό αρχοντικό (1985), που έχει κηρυχθεί διατηρητέο κτίσμα, από το Υπουργείο Πολιτισμού. Θα δείτε έργα τέχνης, σχέδια του κτιρίου, φωτογραφίες άλλων αρχοντικών της εποχής (19ου -20ου αι.) κλπ. Στην αυλή του αρχοντικού γίνονται διάφορες πολιτιστικές εκδηλώσεις. Αν έρθετε στον Άγιο Ονούφριο αξίζει να επισκεφτείτε και το ομώνυμο βυζαντινό μοναστήρι. Τηλέφωνο: 2421029878, είσοδος ελεύθερη.\nΒρίσκεται στην κεντρική πλατεία Σταγιατών και περιλαμβάνει παλιές φωτογραφίες του χωριού, έπιπλα και αντικείμενα του φωτογράφου Δ. Λέτσιου, εργαλεία παρασκευής λουκάνικου, δωρεά της οικογένειας Στράκα κ.ά. Ο χώρος λειτουργεί και ως Πολιτιστικό Κέντρο, στο οποίο πραγματοποιούνται διάφορες εκδηλώσεις. Τηλέφωνο: 2421039644, 2421049436, είσοδος ελεύθερη.\nΧΩΡΟΣ ΜΝΗΜΗΣ «ΔΡΑΚΕΙΑ 18-12-1943»\nΣτη Δράκεια (18 km από το Βόλο), έχει διαμορφωθεί ένας Χώρος Μνήμης, στον τόπο του μαρτυρίου, στην Κάτω πλατεία του χωριού, ως αφιέρωμα στους 115 άντρες του χωριού που εκτέλεσαν οι Γερμανοί, στις 18 Δεκεμβρίου 1943. Περιλαμβάνει το «Πορτρέτο της Δράκειας», το «Χρονικό της Εκτέλεσης», τους «Κύβους», το «Διαδραστικό Τραπέζι». Σύμφωνα με το χρονικό, οι Γερμανοί μπήκαν στο χωριό και εκτέλεσαν εν ψυχρώ 115 άντρες, ως αντίποινα για μια επίθεση ανταρτών που έγινε σε ομάδων Γερμανών μοτοσικλετιστών. Ολόκληρο το χωριό συγκλονίζεται, με τους κατοίκους να βασανίζονται από το πώς και το γιατί συνέβη σε εκείνους το κακό, χωρίς να φταίνε.\nΤην ημέρα αυτή, στη μνήμη των Πεσόντων γίνεται επιμνημόσυνη δέηση, προβάλλεται σχετικό ντοκιμαντέρ, γίνονται ομιλίες και στο τέλος σερβίρεται καφές στην Κάτω πλατεία. Τηλέφωνο: 2421029878, είσοδος ελεύθερη.\nΛΑΟΓΡΑΦΙΚΗ ΣΥΛΛΟΓΗ ΔΡΑΚΕΙΑΣ\nΣτο παλαιό Κοινοτικό κατάστημα της Δράκειας θα δείτε παλαιά αντικείμενα οικιακής και επαγγελματικής χρήση που δώρισαν οι κάτοικοι στην Κοινότητα. Εδώ υπάρχει ένα πλήθος φωτογραφιών από την περίοδο 1920-1970.\nΤο Εντομολογικό Μουσείο του δρ. Γεωπονίας, Αθανάσιου Κουτρούμπα, βρίσκεται στην οδό Αρ. Ζάχου 98 και Σικελιανού, στο Βόλο. Είναι το μοναδικό στο είδος του στην Ελλάδα και ένα από τα καλύτερα των Βαλκανίων. Περιλαμβάνει 100.000 έντομα διαφόρων τάξεων, κυρίως λεπιδοπτέρων, που ανήκουν σε περισσότερα από 35.000 είδη, υποείδη και φυλές. Ανάμεσά τους βρίσκονται σπάνια ή και μοναδικά δείγματα, όπως η μεγαλύτερη πεταλούδα στον κόσμο, η Thysania Agrippina, της Ν. Αμερικής με άνοιγμα φτερών 37-40 εκ. Το Μουσείο εμπλουτίζεται συνεχώς με νέα είδη. Tηλέφωνο : 6945296129 το πρωί και 24210-48556 το απόγευμα, κατόπιν ραντεβού.


Πόσο μικρός είναι ο κόσμος; – e-volos\nΣύμφωνα με την Yahoo, το πείραμα «έχει σχεδιαστεί για να ελέγξει την υπόθεση ότι καθένας στον κόσμο μπορεί να στείλει ένα μήνυμα στον οποιονδήποτε με μόλις 6 βήματα με το να το στέλνει από φίλο σε φίλο».\nΓια όσους εγγραφούν, το πείραμα προσφέρει μία επιλογή επαφής ή όπως τα αποκαλεί η Yahoo «Πρόσωπα – στόχους» (ο καθένας μπορεί εθελοντικά να γίνει ένα πρόσωπο- στόχος) για να στείλουν το μήνυμα τους.\nΣτη συνέχεια αφήνει τα πρόσωπα αυτά να διαλέξουν τον φίλο που πιστεύουν ότι ίσως μπορεί να φανεί περισσότερο χρήσιμος και να βρει το πρόσωπο – στόχο που πρέπει να λάβει το μήνυμα με τις λιγότερες «κινήσεις».\nΛεωφορείο 5 Αστέρων\nΠερίεργα στιγμιότυπα με κεντρικό θέμα τα όργανα της τάξης… (Photos)\nΟλα όσα θέλετε να ξέρετε για τις αισθητικές επεμβάσεις: Πόσο ανώδυνες είναι, υπάρχουν…\nΜέχρι και κλόουν σκέφτεται να στείλει η NASA στον Αρη- Για να διασκεδάζει τους…


Αμανπιαρε !... : ΠΟΛΙΤΙΚΗ. Βόμβα Βενιζέλου: Πότε βάζει οριστικά τέλος στην ηγεσία του στο ΠΑΣΟΚ....\nΠΟΛΙΤΙΚΗ. Βόμβα Βενιζέλου: Πότε βάζει οριστικά τέλος στην ηγεσία του στο ΠΑΣΟΚ....\nΤο συνέδριο που έχει προκηρυχτεί για τις 15 – 17 Μαΐου, είναι, συμφωνα με τον Ευάγγελο Βενιζέλο «ένα συνέδριο που σύμφωνα με το καταστατικό είναι έκτακτο και σύμφωνα με το περιεχόμενό του, όπως το έχουμε ορίσει, είναι ένα συνέδριο πολιτικό, αξιακό, προγραμματικό, ανοικτό». Μεταξύ άλλων, τόνισε ότι στο συνέδριο ολοκληρώνεται αμετάκλητα η θητεία του ως προέδρου του ΠΑΣΟΚ και δεν ανανεώνεται. Υπογράμμισε ακόμη ότι τα μόνα ex officcio μέλη του συνεδρίου θα είναι τα μέλη της Εθνικής Οργανωτικής Επιτροπής, τη σύνθεση της οποίας είχε παρουσιάσει, όπως είπε, στην ΚΕ προ ημερών. Στόχος, συνέχισε ο Ευάγγελος Βενιζέλος, είναι να ανοίξει νέο αυθεντικό ηλεκτρονικό μητρώο με σεβασμό σε όλα τα ιστορικά στελέχη που θα προσκληθούν να ανανεώσουν και να επιβεβαιώσουν τη συμμετοχή τους στο ΠΑΣΟΚ.\nΑνέφερε ότι οι τρεις ατζέντες που πρέπει να ανοίξουν αφορούν στην εθνική ανασυγκρότηση, την ανασυγκρότηση της Δημοκρατικής Παράταξης, της κεντροαριστεράς και την ευρωπαϊκή σοσιαλδημοκρατία. Ο πρόεδρος του ΠΑΣΟΚ είπε ότι τώρα πρέπει να οργανωθούν τα κλιμάκια και αναζωπυρώσουμε τις οργανώσεις. Ανέφερε ότι η εισήγησή του έχει εγκριθεί από την ΚΠΕ και υπήρξαν πολύ σημαντικές παρεμβάσεις, αλλά και ότι χρειάζονται κι άλλα κείμενα και πως στον προβληματισμό μπορεί να συμβάλει ο ηλεκτρονικός διάλογος μέχρι το συνέδριο. Είπε ακόμη: «Έχουμε λίγο-πολύ προσδιορίσει το χρονοδιάγραμμα για την εκλογή συνέδρων και μετά για την άμεση εκλογή του νέου προέδρου όπως έχουμε όλοι δεσμευτεί».


«Η πολιτική δεν ήταν ποτέ ζήτημα αξιών» (συνέντευξη στο Unfollow) | Nomadic universality «Η πολιτική δεν ήταν ποτέ ζήτημα αξιών» (συνέντευξη στο Unfollow) – Nomadic universality\n«Η πολιτική δεν ήταν ποτέ ζήτημα αξιών» (συνέντευξη στο Unfollow)\n16 Ιανουαρίου 2018 nomadicuniversalityCollectif Manifestement,Αλέξης Τσίπρας,Γιάννης Σταυρακάκης,Ζακ Ρανσιέρ Σχολιάστε\nΜια συζήτηση για την πολιτική και το πολιτικό ανάμεσα στον Άκη Γαβριηλίδη, την Ελισάβετ Κυρτσόγλου και τον Αυγουστίνο Ζενάκο, η οποία δημοσιεύθηκε στο περιοδικό Unfollow (τεύχος Δεκεμβρίου 2017)\nΕ.Κ.: Θεωρείς ότι η κυβέρνηση ΣΥΡΙΖΑ πρόδωσε τα οράματα της Αριστεράς;\nΠροσωπικά, εδώ και πολύ καιρό, από τότε που το ενδεχόμενο μιας κυβέρνησης με κορμό την αριστερά ανήκε στο χώρο της επιστημονικής φαντασίας, απέφευγα με προσοχή να μιλάω με όρους «οράματος» και «πιστότητας». Δεν ήταν κάποια δική μου προσωπική προτίμηση: θεωρούσα πάντα ότι το πλήθος δεν σκέφτεται και δεν ενεργεί με βάση αυτές τις έννοιες στην πολιτική, έστω και αν μερικές φορές χρησιμοποιεί τις λέξεις.\nΑκόμη περισσότερο, σε μια σειρά άρθρων και δημόσιων παρεμβάσεων λίγο πριν και λίγο μετά την εκλογική άνοδο του ΣΥΡΙΖΑ, είχα αναπτύξει αυτή την ιδέα ενόψει της συγκεκριμένης κατάστασης και είχα υποστηρίξει ότι, αν πολύς κόσμος που ως τότε δεν ψήφιζε αριστερά κόμματα αποφάσισε να το κάνει τώρα, αυτό δεν οφείλεται στο ότι ο κόσμος αυτός προσχώρησε σε κάποιο «όραμα» ή υιοθέτησε μια «ιδεολογία».\nΜάλλον δεν έπεισα πολλούς 😊. Στον δημόσιο χώρο είναι αλήθεια ότι σήμερα ακούγεται κυρίως το παράπονο που αναφέρει η ερώτησή σου: κυκλοφορεί μία γκρίνια για «προδοσία» και «μη τήρηση των υποσχέσεων». Προσωπικά δεν εντυπωσιάζομαι ιδιαίτερα από αυτή τη ρητορεία. Στην ιστορία του ελληνικού κράτους, (και πολλών άλλων κρατών), δεν υπάρχει κυβέρνηση που να μην άκουσε αυτή την επίκριση. Αποτελεί μέρος του πακέτου, του «υλικού συντάγματος» όπως έλεγαν παλιότερα oι μαρξιστές νομικοί. Όσοι είμαστε κάπως μεγαλύτεροι, θα θυμόμαστε ότι αμέσως μετά την πρώτη εκλογική νίκη του ΠΑΣΟΚ το 1981 είχε ανθίσει μία φιλολογία περί «κοψοχέρηδων» οι οποίοι «μετάνιωσαν που ψήφισαν ΠΑΣΟΚ και δεν θα το ξανακάνουν». Όμως πολλοί το ξανάκαναν. Η γκρίνια αυτή δεν είναι έκφραση κάποιας δυσλειτουργίας του πολιτικού συστήματος, είναι η ίδια η λειτουργία του.\nΗ φραστική διατύπωση δυσαρέσκειας δεν σηματοδοτεί (απαραίτητα) στροφή ή εγκατάλειψη κάποιας επιλογής. Το νοητικό πλαίσιο της «μη τήρησης των υποσχέσεων» η οποία οδηγεί στη λύση της σύμβασης, στην αποδέσμευση από τον αντισυμβαλλόμενο, ανήκει στο νομικιστικό-καπιταλιστικό φαντασιακό της σύμβασης ως «σύμπτωσης βουλήσεων» γύρω από μία εμπορική συναλλαγή. Όμως η πολιτική, και γενικότερα η κοινωνική ζωή, ιδίως στην Ελλάδα, δεν λειτουργεί με τις έννοιες του αστικού δικαίου. Λειτουργεί περισσότερο με βάση την παράδοση του παζαριού, όπως λέει και ο φίλος μου ο Ζάχος Παπαζαχαρίου.\nΑυτή τη ρητορική την διακινούν κυρίως τα πρώην μέλη του ΣΥΡΙΖΑ που αποχώρησαν μετά απ’ αυτό που όρισαν ως «δεξιά στροφή». Με αυτήν προσπαθούν να διαχειριστούν το δικό τους τραύμα και να επιλύσουν τους λογαριασμούς τους με τον παλαιότερο εαυτό τους, που παρασύρθηκε και παρέσυρε και άλλους· για να πω το ίδιο πράγμα αλλιώς, επικρίνουν όσους έμειναν για να αφοπλίσουν προκαταβολικά τις επικρίσεις που φαντάζονται ότι θα στρέψουν άλλοι εναντίον τους. Όλα αυτά όμως αφορούν κυρίως τους ίδιους και όχι εμάς. Ελπίζω να ολοκληρώσουν σύντομα το πένθος τους ώστε να μπορέσουν κάποια στιγμή να επενδύσουν σε εξωτερικά αντικείμενα, να πουν κάτι που να είναι χρήσιμο και για μας. Διότι επί του παρόντος δεν λένε.\nΕ.Κ.: Έστω λοιπόν ότι οι παραδοσιακοί αριστεροί πληγώθηκαν επειδή έκριναν την πολιτική νομικιστικά ή συναισθηματικά. Ο πολύς κόσμος γιατί πληγώθηκε;\nΑ.Γ.: Μα ακριβώς, δεν είμαι σίγουρος ότι ο πολύς κόσμος πληγώθηκε.\nΟ κόσμος, επιλέγοντας να ψηφίσει ΣΥΡΙΖΑ, έριξε μια ζαριά. Και είχε συνείδηση ότι έριξε μια ζαριά. Πήρε ένα ρίσκο, αλλά και «έδωσε» ένα ρίσκο: έκανε μια επιλογή υπέρ του χάους, όπως είχα υποστηρίξει σε ένα άρθρο που είχαμε γράψει τότε μαζί με την Σοφία Λαλοπούλου. Όχι μια επιλογή ευταξίας, ορθολογική, προβλέψιμη. Δεν επέλεξε ένα «πρόγραμμα». Επέλεξε το απρογραμμάτιστο, διότι το προγραμματισμένο το είχε δει και ήξερε ήδη πού οδηγούσε.\nΑυτό δεν αποτελεί ψόγο προς οποιονδήποτε, ούτε το θεωρώ «ανωριμότητα», ανορθολογισμό, τυχοδιωκτισμό. Η πολιτική αυτό είναι. Πάντα έτσι ήταν, και ιδίως στις περιόδους κρίσης, δηλαδή στις κρίσιμες περιόδους. Η πολιτική είναι κάτι αστάθμητο, ενδεχομενικό. Aléatoire, όπως λένε στα γαλλικά. Alea ως γνωστόν είναι ο κύβος, (αυτός που ερρίφθη), αυτό που στα σημερινά ελληνικά περιγράφουμε με την αραβικής προέλευσης λέξη ζάρι. Δεν πρόκειται να έρθει κάποια εποχή όπου οι άνθρωποι θα έχουν «διαφωτιστεί» και θα κάνουν πλήρως ορθολογικές και διαυγείς επιλογές μετά από κάποια ιδανική επικοινωνία.\nΣήμερα, εδώ και δύο τουλάχιστον χρόνια, υπάρχει μία σιωπή της κοινωνίας. Υπάρχει μία τάση να ερμηνεύεται αυτή η σιωπή ως δείγμα κάποιας «δεξιάς στροφής». Δεν είμαι πεπεισμένος ότι η ερμηνεία αυτή είναι ορθή. Για να το εκφράσω με συνθηματολογικούς όρους: έπεσε πρόσφατα στην αντίληψή μου ένα άρθρο που είχε τίτλο «Η αριστερή κυβέρνηση μας έκανε δεξιούς» ή κάπως έτσι. Το σλόγκαν αυτό εκφράζει μία αφελή πίστη στην παντοδυναμία των κομμάτων και των κυβερνήσεων. Καμία κυβέρνηση δεν έχει τεχνικά τη δυνατότητα να «κάνει» κάποιους δεξιούς εάν αυτοί δεν ήταν ήδη, εάν δεν είχαν κάποια προδιάθεση.\nΠροτείνω να μην προεξοφλήσουμε τι «έγιναν» οι άνθρωποι με όρους ταυτοτήτων. Ας αφήσουμε ανοιχτό το ζήτημα, ή μάλλον, ας σκεφτούμε ότι οι ίδιοι οι άνθρωποι αφήνουν ανοιχτό το ζήτημα, ότι η αμηχανία τους μπορεί να πάει είτε προς τη μία είτε προς την άλλη κατεύθυνση. Είτε και –το πιθανότερο- προς πολλές, ταυτόχρονα ή διαδοχικά.\nΗ πολιτική δεν είναι πάντοτε ηχηρή. Οι διαδηλώσεις, οι καταλήψεις, οι συνελεύσεις, οι απεργίες, ασφαλώς είναι ένας δυνατός τρόπος άσκησης (προοδευτικής) πολιτικής, αλλά δεν είναι ο μόνος. Οι μετασχηματισμοί μπορεί να είναι σιωπηροί, ανεπαίσθητοι, μη θεαματικοί.\nΜεταξύ των μελαγχολικών αριστερών, βλέπω αρκετούς να μιλούν για «προφανή και ραγδαία συντηρητικοποίηση της κοινωνίας μας» με βάση τα ευρήματα κάποιων ερωτηματολογίων. Εγώ δεν θεωρώ ότι αυτό είναι τόσο προφανές. Όπως δεν υπήρξε κάποια επαναστατικοποίηση πριν, δεν υπάρχει κάποια συντηρητικοποίηση τώρα. Πάντως ένα τέτοιο συμπέρασμα δεν μπορεί να συναχθεί από το γεγονός και μόνο ότι δείξαμε σε χίλιους ανθρώπους δέκα «αξίες» και τους είπαμε να τις βαθμολογήσουν από το ένα ως το δέκα ανάλογα με το αν τις κρίνουν καλές ή κακές. Η πολιτική δεν ήταν ποτέ ζήτημα αξιών, και δεν είναι ούτε τώρα. Ακόμη και όταν κάποιος λέει «έχω θετική γνώμη για τον ιδιωτικό τομέα», δεν θεωρώ αυτόχρημα αποδεδειγμένο ότι αυτός έχει κάνει «δεξιά στροφή». Θα πρέπει να το ψειρίσουμε περισσότερο, να τον ρωτήσουμε τι εννοεί με αυτό, ποιον ιδιωτικό τομέα, πότε, πού, γιατί έχει θετική γνώμη και ποια είναι αυτή η γνώμη …\nΕ.Κ.: Δηλαδή με τις σημερινές ισορροπίες και στο σημερινό εγχώριο και διεθνές πλαίσιο οι αρχές τις αριστεράς δεν μπορούν ποτέ να ταυτιστούν με τη realpolitik;\nΑ.Γ.: Όχι μόνο στο σημερινό, σε κανένα.\nΟύτε όμως και οι αρχές κανενός άλλου.\nΟι αρχές δεν ταυτίζονται ποτέ με την πραγματική πολιτική.\nΑυτό δεν σημαίνει ότι είναι «ουτοπικές» ή ότι ανήκουν σε κάποιον χώρο του «ιδεατού» που αντιδιαστέλλεται προς το «εφικτό».\nΟι αριστεροί και οι αριστερές, (όπως και όλοι οι άλλοι), δρουν στην πολιτική, αναπτύσσουν κάποιες πρακτικές που (φαντάζονται ότι) είναι σύμφωνες με κάποιες «αρχές». Οι πρακτικές αυτές, τη στιγμή που αναπτύσσονται, μπορεί να έχουν μαζική απήχηση, μπορεί και όχι. Αλλά το σημαντικό είναι ότι τίθενται σε κυκλοφορία, αποτελούν μια δημόσια επιτέλεση υπό τα βλέμματα όλων. Από αυτούς τους όλους, κάποια άτομα μπορεί να αιχμαλωτίσουν κάποια στοιχεία αυτής της δράσης, και να τα επαναλάβουν αυτούσια ή –συνήθως- παραλλαγμένα, κάπου αλλού, κάποτε άλλοτε. Αυτό δεν το ξέρουμε τη στιγμή που δρούμε. Αλλά αυτός δεν είναι λόγος να μην δράσουμε, ούτε να απελπιζόμαστε. Το αντίθετο συμβαίνει: ακριβώς γι’ αυτό είναι που αξίζει τον κόπο.\nΟι αναρχικοί και οι αναρχικές, πάντοτε έκαναν διαδηλώσεις και συγκεντρώσεις και συχνά συγκρούονταν με την αστυνομία. Ενίοτε μάλιστα κατά τρόπο «άναρχο» με την αρνητική έννοια του όρου, αυτοκαταστροφικό, ή και «ετεροκαταστροφικό» όπως αυτοί οι ανεγκέφαλοι τις προάλλες που κόντεψαν να δολοφονήσουν μια γυναίκα. Ήταν οι ίδιοι πάντα, ή λίγο περισσότεροι καμιά φορά. Ξαφνικά, το Δεκέμβρη του 2008, τις πρακτικές αυτές τις υιοθέτησαν για πολλές μέρες δεκάδες χιλιάδες νέοι και νέες σε κάθε πόλη της Ελλάδας, οι οποίοι δεν είχαν κάνει τίποτε ανάλογο μέχρι τότε. Ούτε και ξαναέκαναν μετά. Δεν προσχώρησαν σε καμία συλλογικότητα και σε κανένα «πρόταγμα», ούτε υιοθέτησαν κάποιο σύνολο αρχών. Αλλά μετασχηματίστηκαν «σημειακά», εκεί και τότε· και μετασχημάτισαν. Παρήγαγαν ένα πολιτικό γεγονός παγκόσμιας σημασίας.\nΑνάλογα ισχύουν για αυτό που έγινε στην Ελλάδα με τους Σύριους πρόσφυγες, και που μοιάζει σαν θαύμα. Φιλομεταναστευτικές συλλογικότητες της διεθνιστικής αριστεράς υπήρχαν επί χρόνια, κάναν εκδηλώσεις με μικρότερη ή μεγαλύτερη μαζικότητα, φεστιβάλ, συναυλίες κ.λπ. Το 2015-16, ο κόσμος, από κει που κανείς δεν το περίμενε, έβγαλε ξαφνικά μια υποδειγματική και συγκινητική θα έλεγα αλληλεγγύη, που δεν είδαμε σε καμιά άλλη ευρωπαϊκή κοινωνία. Προσωπικά, με ένα ανοιχτά ναζιστικό κόμμα στο 7% σε εθνικές εκλογές, φοβόμουνα τα χειρότερα· ότι θα είχαμε επιθέσεις, πογκρόμ, καμπάνιες μίσους … Ωστόσο, οι πρόσφυγες ήρθαν, κάποιοι απ’ αυτούς πέρασαν, κάποιοι έμειναν, και οι Χρυσαυγίτες έμειναν στις τρύπες τους και παρακολουθούσαν ως θεατές, ή ξέδιναν στο Ίντερνετ.\nΕ.Κ.: Πράγματι. Επειδή έχω ασχοληθεί με το ζήτημα, είναι αλήθεια ότι η Χρυσή Αυγή είχε λουφάξει. Για πρώτη φορά ξεμύτισε με την ιστορία στο Ωραιόκαστρο.\nΑ.Γ.: Αυτό εννοώ. Στην ελληνική κοινωνία λειτούργησε το αντανακλαστικό της προσφυγιάς· φαίνεται ότι η εμπειρία του ξεριζωμού από τη συνθήκη της Λωζάνης δεν έχει ξεχαστεί. Η ρητορεία της Χρυσής Αυγής στάθηκε ανίσχυρη απέναντι σε αυτή τη μνήμη, και υπέστη μία στρατηγική ήττα. Τώρα προσπαθεί να ξανασηκώσει κεφάλι. Δεν πρέπει να την αφήσουμε.\nΤο κύμα αλληλεγγύης στους πρόσφυγες, αντίστοιχα, δεν συνοδεύτηκε από κάποια μαζικοποίηση των αντιρατσιστικών οργανώσεων, από αυξημένη στρατολόγηση κ.λπ. Αυτές συνέχισαν τη δράση τους, όπως πριν έτσι και μετά την εκδήλωση αυτής της αλληλεγγύης. Δεν ήταν αυτές το πρότυπο, η πρωτοπορία, η αιτία αυτού του κύματος. Πράγμα που δεν σημαίνει όμως ότι ήταν άχρηστες και ότι η δράση τους ήταν μάταιη. Η μετασχηματιστική πολιτική δράση δεν λειτουργεί ούτε με βάση το αρχιτεκτονικής καταγωγής πρότυπο της «εφαρμογής». Γι’ αυτό δεν μου πολυαρέσει ως λεξιλογική επιλογή ο όρος «πρόταγμα», ο οποίος πλάστηκε σχετικά πρόσφατα για να αποδώσει το project. Πρότζεκτ κάνουν οι αρχιτέκτονες: σχεδιάζουν ένα σπίτι στο χαρτί, ή στον υπολογιστή, και μετά πάνε σε κάποιους άλλους και τους λένε να το φτιάξουν. Η κοινωνία όμως δεν έχει κάποιον αρχιτέκτονα. Πιο χρήσιμο και ταιριαστό μου φαίνεται το λεξιλόγιο της μετάδοσης. Οι οργανώσεις αυτές λειτούργησαν ως ιοί, μεταδοτικά. Μετασχημάτισαν κάποιους άλλους, χωρίς απαραίτητα να τους κάνουν ίδιους με αυτούς ή να τους πάρουν με το μέρος τους.\nΕ.Κ.: Αισθάνομαι πολλές φορές, ότι με τον όρο ‘πολιτική’, εννούμε μόνο την πολιτική οικονομία. Με βάση τα όσα είπες μόλις, πέτυχε ο ΣΥΡΙΖΑ στο κομμάτι του πολιτικού μετασχηματισμού; Στα θέματα που αφορούν το φύλο, την παιδεία, το προσφυγικό που αναφέραμε;\nΑ.Γ.: Με την επιφύλαξη των ενστάσεών μου για τη χρήση όρων όπως «επιτυχία» και «αποτυχία», θεωρώ ότι ναι, πράγματι έχει ένα νόημα –και ότι ο κόσμος, κάποιος κόσμος, θεωρεί ότι έχει νόημα- να υπάρχει μια κυβέρνηση της αριστεράς για μια σειρά από άλλα ζητήματα, παρόλο που δεν «πέρασε τον πήχυ» σε αυτό που (θεωρήθηκε ως) ο βασικός λόγος για τον οποίο εξελέγη –δηλ. την επίλυση της κρίσης χρέους.\nΑυτό δεν σημαίνει ότι ο ΣΥΡΙΖΑ «έλυσε» αυτά τα άλλα ζητήματα που αναφέρεις. Ωστόσο, διευκόλυνε κάποια πράγματα. Το κύμα αλληλεγγύης και συμπαράστασης στο οποίο αναφέρθηκα προηγουμένως, δεν το προκάλεσε βεβαίως η κυβέρνηση. Επρόκειτο για μία εξέλιξη μοριακή, στο μικροεπίπεδο, την οποία καμία κυβέρνηση δεν είναι σε θέση να προκαλέσει από μόνη της. Εάν όμως είχαμε μία κυβέρνηση Σαμαρά-Δένδια, δεν τολμώ να σκεφτώ τι θα γινόταν. Ίσως τα έχουμε κάπως ξεχάσει, αλλά θυμίζω ότι τότε είχαμε υπουργούς που δε χρησιμοποιούσαν τον όρο «προσφυγας» ούτε γι’ αστείο. Αντιθέτως δήλωναν ανερυθρίαστα ότι «σκοπός μας ως κράτος είναι να κάνουμε τη ζωή των ‘μεταναστών’ μαύρη για να μην έρθουν κι άλλοι».\nΩς προς την παιδεία που αναφέρεις, βρίσκω ενδιαφέρον ότι, δίπλα στις άλλες διαστάσεις της που παραδοσιακά βρίσκονταν ψηλά στην ατζέντα τής (ακρο)δεξιάς και αποτελούσαν πόλο συσπείρωσης παραδοσιολατρών και θρησκόληπτων (αρχαία ελληνικά, θρησκευτικά, γενοκτονίες, σεξουαλική διαπαιδαγώγηση), τώρα προστέθηκε η «αριστεία». Γύρω απ’ αυτήν, δηλαδή μία συνθηματική λέξη που συμπυκνώνει μια επιθετικά ιεραρχική σύλληψη και μια φυσικοποίηση των κοινωνικών ανισοτήτων, επιδιώχθηκε να συγκροτηθεί μία ιδεολογική αντεπίθεση της αντιπολίτευσης. Το ίδιο ισχύει για την υπεράσπιση της ετεροκανονικότητας\nΜε αποτελέσματα μάλλον πενιχρά μέχρι στιγμής κατά τη γνώμη μου. Μεταξύ άλλων και διότι οι υπερασπιστές της αριστείας και της ευταξίας δεν είναι οι ίδιοι καθόλου πειστικοί ως άριστοι, αλλά κάνουν συνεχώς γκάφες και κατά γενικό κανόνα αποδεικνύονται ημιμαθείς και ανόητοι σε σχέση με τους αντιπάλους τους, τους οποίους θέλουν να εμφανίσουν ως οπαδούς της μετριότητας και της ήσσονος προσπάθειας.\nΕ.Κ.: Ο συμβιβασμός είναι μια μορφή αντίστασης;\nΑ.Γ.: Ο συμβιβασμός είναι μια μορφή πολιτικής. Ίσως είναι η μορφή της πολιτικής, ο κατεξοχήν τρόπος άσκησής της. Ιδίως εάν με αυτό εννοούμε την «καθαυτό», με στενή έννοια πολιτική, αυτή που ασκείται στο επίπεδο της αντιπροσώπευσης.\nΜπορούμε να δούμε την πολιτική κατά δύο τρόπους: από τη σκοπιά του συμβιβασμού, και από τη σκοπιά του ασυμβίβαστου αγώνα. Αλλά η πολιτική περιέχει και τα δύο. Όταν κάποιος λέει ότι θα υποστηρίξει μία θέση ανυποχώρητα, χωρίς συμβιβασμούς, ως «κόκκινη γραμμή», αυτό είναι κάτι που, ακριβώς, το λέει, άρα ένα μήνυμα σε μία τυπική ή άτυπη διαπραγμάτευση. Δηλαδή εγγράφεται στην προοπτική ενός συμβιβασμού.\nΜπορούμε να κάνουμε και το αντίστροφο: να δούμε κάθε συμβιβασμό ως ένα πλαίσιο για νέους αγώνες.\nΕίναι γνωστό το αξίωμα του φον Κλάουζεβιτς, ότι «ο πόλεμος είναι η συνέχεια της πολιτικής με άλλα μέσα».\nΑν θέλει, μπορεί κανείς σε αυτή την απόφανση να αντιστρέψει τη θέση των δύο όρων, πόλεμος και πολιτική. Δεν νομίζω ότι θα προκύψει τρομερή διαφορά. Κανένας πόλεμος δεν κρατά για πάντα: κάθε στρατιωτική ενέργεια γίνεται με τα μάτια στραμμένα σε μια μελλοντική συμφωνία ειρήνης. Η οποία θα κρατήσει μέχρι τον επόμενο πόλεμο, και ούτω καθεξής. Αλλά το ενδιαφέρον είναι αυτό που διακόπτει, όχι που συνεχίζει κάτι άλλο.\nΗ πολιτική είναι συναντήσεις δυνάμεων. Ο συμβιβασμός είναι και αυτός ένας τρόπος συνάντησης, δεν θεωρώ ότι αποτελεί καταισχύνη ή ηθικό σκάνδαλο. Μπορεί φυσικά κατά περίπτωση να είναι καλή ή κακή συνάντηση, ανάλογα με το αν αυξάνει ή μειώνει τη δύναμη του σώματός μας να δρα.\nΕ.Κ.: Η συνάντηση του ΣΥΡΙΖΑ με τους ΑΝΕΛ ήταν μια καλή συνάντηση;\nΑ.Γ.: Με βάση το παραπάνω κριτήριο, αναμφίβολα ναι. Εγώ θα έλεγα ότι όχι μόνο η κυβερνητική συνεργασία, αλλά και η ίδια η αναγγελία της σχετικής πρόθεσης προεκλογικά ευνόησε την απήχηση και την αποδοχή του κόμματος αυτού, πράγμα που είχε αποτυπωθεί τότε στις δημοσκοπήσεις.\nΦυσικά στο άμεσα ορατό επίπεδο, όλοι βλέπουμε ότι η συνεργασία αυτή εμποδίζει τον ΣΥΡΙΖΑ να νομοθετήσει απερίσπαστος κάποια πράγματα όπως θα ήθελε. Από την άλλη, όμως, η παρουσία των ΑΝΕΛ λειτουργεί καθησυχαστικά σε έναν κόσμο με συντηρητικά αντανακλαστικά, ο οποίος διαφορετικά θα είχε στάση πολύ πιο δύσπιστη και αμυντική –δηλαδή επιθετική- απέναντι σε μία αμιγή κυβέρνηση των «κομμουνιστών».\nΘα μου πείτε ότι αυτός ο κόσμος είναι αφελής και καθυστερημένος; Στην πολιτική δεν σημαίνουν πολλά πράγματα τέτοιοι χαρακτηρισμοί. Σε κάθε κοινωνία πάντοτε θα υπάρχουν και άνθρωποι με ιδέες διαφορετικές από τις δικές μας. Δεν πρόκειται να υπάρξει ποτέ κάποια στιγμή όπου όλοι οι άνθρωποι θα έχουν τις «σωστές» ιδέες, όπως και αν τις ορίσουμε αυτές. Πάντοτε θα έχουμε να κάνουμε και με ανθρώπους που έχουν τις «λάθος», και πρέπει να δούμε τι θα κάνουμε με αυτούς. Εφόσον δεν είναι δυνατό –ούτε επιθυμητό- να τους συντρίψουμε και να τους εξαφανίσουμε, ένας δυνατός τρόπος είναι να αξιοποιήσουμε τη δύναμή τους, να τη βάλουμε να δουλέψει για μας.\nΈχοντας επίγνωση ότι το αντίστοιχο επιδιώκουν εκείνοι σε σχέση με μας.\nΕ.Κ.: Δεν θεωρείς ότι ο κόσμος ψήφισε ΣΥΡΙΖΑ για να κάνει το αδιανόητο; Να πει το μεγάλο όχι – ακόμη κι αν αυτό σήμαινε έξοδο από το ευρώ ή και εν τέλει από την Ευρωπαϊκή Ένωση;\nΑ.Γ.: Το αδιανόητο, το έκανε ήδη ο κόσμος όταν ψήφισε ΣΥΡΙΖΑ. Και επίσης όταν ψήφισε ΟΧΙ στο δημοψήφισμα. Το αδιανόητο δεν ήταν κάποιος σκοπός ή κάποιο προσδοκώμενο αποτέλεσμα της πράξης, αλλά η ίδια η πράξη.\nΕκείνες τις μέρες, ο Εσθονός πρωθυπουργός ή κάποιος υπουργός, δεν θυμάμαι καλά, είχε δηλώσει: «δεν μπορούμε να καταλάβουμε τους Έλληνες». Αυτό ακριβώς εννοώ. Πιστεύω ότι ήταν απολύτως ειλικρινής: πράγματι, δεν μπορούσαν, οι επιλογές αυτές ήταν εκτός του νοητικού πλαισίου τους.\nΑ.Ζ. Με έναυσμα δύο σκέψεις που διατυπώνονται στη συζήτηση που προηγήθηκε, πρώτον, ότι ο κόσμος έκανε μια επιλογή υπέρ του χάους με τον ΣΥΡΙΖΑ, και δεύτερον, ότι κάποιες πράξεις επιδρούν «μεταδοτικά», «μετασχηματιστικά», θα ήθελα τη γνώμη σας σε σχέση με τα εξής, συγγενή μεταξύ τους, ερωτήματα:\nΚαταρχάς, πώς μπορούμε να σκεφτούμε την κυβέρνηση της Αριστεράς αφενός ως προς το τι είδους συνέχεια και συνέπεια της «ζαριάς» αποτελεί, αφετέρου ως προς τη «μεταδοτική» ή «μετασχηματιστική» επίδρασή της; Μ’ άλλα λόγια, ποια είναι η σχέση μεταξύ της επιλογής υπέρ χάους και της συγκεκριμένης Realpolitik της κυβέρνησης της Αριστεράς; Και έχει όντως αυτή η πολιτική, ως ασκούμενη πλέον με συγκεκριμένο τρόπο, τη δυνατότητα να λειτουργήσει μεταδοτικά;\nΕ.Κ.: Κατ’ αρχήν να πω ότι αυτό που λέει ο Άκης περί ζαριάς το συμμερίζομαι μόνο κατά ένα μέρος. Συμφωνώ και το έχω γράψει και στο Unfollow παλιότερα, ότι υπήρχαν αρκετοί άνθρωποι που ψήφισαν ΣΥΡΙΖΑ με την ελπίδα της οικονομικής καλυτέρευσης και στο πλαίσιο του ‘ας δούμε τι θα κάνουν κι αυτοί’. Υπήρχε όμως και μια μεγάλη μερίδα κόσμου –κατά την άποψη μου- που ψήφισε ΣΥΡΙΖΑ για να βάλει ένα φρένο στο νεοφιλελεύθερο κατήφορο που είχε πάρει η χώρα. Με την πίστη δηλαδή ότι μια κυβέρνηση της Αριστεράς θα έφερνε λιγότερο σκληρά μέτρα, θα προστάτευε περισσότερο τις εργασιακές σχέσεις, την πρώτη κατοικία, το σύστημα υγείας και γενικά το όποια ίχνη κοινωνικού κράτους είχε ποτέ η Ελλάδα, συμπεριλαμβανομένων και των θέσεων στο Δημόσιο που με την πολιτική Κυριάκου Μητσοτάκη, ως υπουργού Σαμαρά, έμοιαζαν να είναι πιο επισφαλείς από ποτέ. Η εμπλοκή προσώπων, που ανήκαν στις τάξεις του ΣΥΡΙΖΑ, με κοινωνικά κινήματα αντίστασης στις διαρθρωτικές αλλαγές επέτεινε νομίζω τις προσδοκίες αυτές. Στο κομμάτι τούτο, ο ΣΥΡΙΖΑ και πέτυχε και απέτυχε. Εξαρτάται από ποιά σκοπιά θα το δει κανείς. Απέτυχε να αναμετρηθεί με την προσδοκία –τόσο την απόλυτη, όσο και τη συμβιβασμένη που εκφράζεται στην Ελλάδα με το ρητό ‘και τα μισά να κάνει, καλά είναι’. Πέτυχε όμως αν σκεφτούμε ότι μια άλλη κυβέρνηση που πίστευε στην ουσία των διαρθρωτικών αλλαγών, θα έφερνε ενδεχομένως σκληρότερα μέτρα από το ΣΥΡΙΖΑ. Ίσως ο ΣΥΡΙΖΑ να μην έκανε ούτε τα μισά (θετικά) από όσα κάποιοι περίμεναν, αλλά έκανε ενδεχομένως τα μισά (αρνητικά) από αυτά που θα έκαναν άλλες κυβερνήσεις.\nΌσον αφορά τη μετασχηματιστική επίδραση της Αριστεράς, υπάρχουν δύο ζητήματα. Το ένα αφορά την πολιτική οικονομία και νομίζω ότι το απάντησα πιο πάνω. Το άλλο, αφορά τους κοινωνικούς αγώνες. Κι εδώ, η κυβέρνηση της Αριστεράς πιστώνεται μεν με κάποιες νίκες που έδρασαν και θα δράσουν στο μέλλον μετασχηματιστικά –ενδεικτικά αναφέρω προσφυγικό, φύλο, παιδεία- αλλά και με μια σημαντική ήττα την οποία ξεκάθαρα δε συμμερίζεται ο Άκης. Εγώ προσωπικά θεωρώ ήττα την αποσύνδεση των δικαιωμάτων από το ζήτημα της κοινωνικής τάξης. Και πάλι όμως υπάρχουν δύο τρόποι να το δει κανείς. Ο ένας είναι μέσα από το πρίσμα της προσδοκίας και ο άλλος μέσα από το πρίσμα της εναλλακτικής. Σε σχέση με το τι προσδοκούσε ο κόσμος, τα κινήματα, οι Αριστεροί, ίσως ο ΣΥΡΙΖΑ να μην κατάφερε να έχει την κοινωνική επίδραση που αναμένονταν. Σε σχέση όμως με το τι θα έκαναν άλλες κυβερνήσεις, νομίζω ότι η κυβέρνηση της Αριστεράς, στο θέμα του κοινωνικού μετασχηματισμού τα πήγε καλά. Κι εδώ είναι που μου αρέσει το concept του Γαβριηλίδη περί ‘μεταδοτικότητας’. Είναι σημαντικό κάποιες ιδέες να απαξιώνονται και άλλες να προωθούνται. Δε βλέπουμε το αποτέλεσμα άμεσα, αλλά σε βάθος χρόνου. Η λειτουργία είναι ριζωματική. Άλλες ρίζες προωθούνται και δυναμώνουν, κι άλλες μαραίνονται κι εξαφανίζονται. Στο πεδίο αυτό έχουμε πρόοδο νομίζω.\nΑ.Ζ.: Περαιτέρω, η παρατηρούμενη κοινωνική σιωπή πώς μπορεί να γίνει αντιληπτή ως αποκρυστάλλωση της «ζαριάς» που έριξε ο κόσμος; Δεχόμενοι, δηλαδή, ότι η «προδοσία» αφορά μόνο τους πρώην στρατευμένους κι ότι το ζήτημα δεν είναι η «μη εκπλήρωση υποσχέσεων», πώς μπορούμε να περιγράψουμε τον μηχανισμό της σιωπής και τι θα μας επέτρεπε να υποθέσουμε ότι η σιωπή αυτή συνιστά πράγματι έναν σιωπηρό μετασχηματισμό;\nΕ.Κ.: Τη σιωπή ως φαινόμενο δε θα την αντιληφθούμε ξέχωρα από την έννοια της κοινωνικής τάξης και του ‘προνομίου’. Ο κόσμος του μεροκάματου δεν έχει χρόνο και δεν έχει εργαλεία να αντισταθεί. Τρέχει από το πρωί μέχρι το βράδυ να βγάλει τα προς το ζην –υποφέρει από την ανέχεια, την κατάθλιψη, το φόβο για το αύριο. Δεν κάθεται σ’ ένα γραφείο όπως εμείς να διαβάζει Μαρξ, Ρανσιέρ και Λακλάου – να προσθέσω και τον Javier Ayuero που τον αγαπώ πολύ κι ας μην είναι μεγάλο όνομα σαν τους προαναφερόμενους. Η λαϊκή οικογένεια που λέει και ο Κουτσούμπας θα βγει στο δρόμο αν οργανωθεί, αν της δοθούν τα εργαλεία, αν έχει κάτι χειροπιαστό να ελπίζει. Διαφορετικά παλεύει τη ζωή ως μονάδα: Να διορίσει το παιδί, να βρει μια δουλίτσα ο ίδιος, να κάνει οικονομία, να δανειστεί, και σπάνια είναι διατεθειμένοι οι άνθρωποι του μεροκάματου να ρισκάρουν. Αν τα δεις τα πράγματα από τη δική τους σκοπιά, και το να χάσεις ένα μεροκάματο για να πας σε μια πορεία, ή σε μια συζήτηση σε ένα στέκι αλληλεγγύης είναι ρίσκο. Εμένα προσωπικά αυτό με απασχολεί. Αυτός ο βουβός πόνος και το σκύψιμο του κεφαλιού και η γνωστική φτωχοποίηση των Ελλήνων ως αποτέλεσμα του να μεγαλώνουν γενιές μέσα σε σπίτια που η μόνιμη κουβέντα είναι το μεροκάματο, ο ΕΝΦΙΑ και ο λογαριασμός του ηλεκτρικού. Κατά την ταπεινή μου γνώμη η Αριστερά πρέπει να στοχοθετήσει μια αλλαγή σε αυτό το επίπεδο. Στο ερώτημα και τώρα τι; Αυτή είναι η δική μου απάντηση.\nΑ.Γ.: Το ερώτημα αυτό, ξαναβάζοντας από το παράθυρο ό,τι μόλις βγάλαμε απ’ την πόρτα, παράγει ένα ενδιαφέρον οξύμωρο: πώς μπορούμε να παραμείνουμε πιστοί στην απιστία; Και πώς, με ποιο μέτρο, μπορούμε να μετρήσουμε αν κάποιος άλλος έμεινε;\nΑυστηρά μιλώντας, δεν μπορούμε. Διότι η απιστία δεν είναι εγκατάλειψη μίας σταθερής πορείας προς υιοθέτηση μίας άλλης, εξίσου σταθερής (τότε δεν θα ήταν απιστία, αλλά πίστη). Είναι η ίδια η εγκατάλειψη –τελεία. Είναι ένας dégagisme, για να χρησιμοποιήσω έναν αμετάφραστο γαλλικό νεολογισμό τον οποίο εισηγηθήκαμε προ ετών στο σχετικό παιγνιώδες –αλλά σοβαρό- Μανιφέστο που βγάλαμε εδώ στο Βέλγιο μία ομάδα με το όνομα Collectif Manifestement, εμπνευσμένοι από την τυνησιακή και τις άλλες αραβικές εξεγέρσεις. Dégagisme σημαίνει να διώχνεις κάποιον από την καρέκλα της εξουσίας χωρίς να έχεις κάποιον άλλο «σωστό», «καλύτερο» να βάλεις στη θέση του, ή κάποιο πρόγραμμα για μια καλύτερη κοινωνία.\nΘυμίζω εδώ ότι η αραβική λέξη ζαρ έχει περάσει και στα γαλλικά και δηλώνει την ενδεχομενικότητα, τo αστάθμητο (le hasard), όπως και στα αγγλικά όπου δηλώνει τον κίνδυνο.\nΤo αστάθμητο δεν μπορεί να έχει συνέχεια και συνέπεια. Ούτε μια κυβέρνηση, ούτε άλλος κανείς μπορεί ή πρέπει να αποτελεί συνέχεια και συνέπεια μιας ζαριάς. Η ζαριά είναι κάτι που διακόπτει, όχι κάτι που συνεχίζεται.\nΣτο τάβλι, όταν κάποιος ρίξει τα ζάρια, μετά αναπόφευκτα ακολουθεί για κάποια δευτερόλεπτα, ακριβώς, σιωπή. Τόσο περισσότερη όσο πλησιάζουμε προς την κρίσιμη, τελική φάση του παιχνιδιού. Η σιωπή αυτή σημαίνει περίσκεψη: ο παίκτης διερευνά διάφορα σενάρια για το πώς μπορεί να κινήσει τώρα τα πούλια του, εντός του νέου αυτού πλαισίου που βρήκε μπροστά του και δεν επέλεξε αυτός. Ή ενδεχομένως στα όριά του, αν τα καταφέρει.\nΑυτό που έχει σημασία είναι όχι η πιστότητα, αλλά η παρέκκλιση.\nΤο τάβλι παίζεται σε τρεις-τέσσερις παραλλαγές, μία από τις οποίες έχει ως όνομα την προστακτική του ρήματος φεύγω. Μετά τη ζαριά, και τη σιωπή, ακολουθεί η φυγή. Αυτό που έχει σημασία είναι η γραμμή φυγής. Η οποία δεν τελεί σε αναγκαία και γραμμική σχέση με το αποτέλεσμα της ζαριάς. Δεν αποτελεί εφαρμογή ενός σχεδίου ή τήρηση ενός συμβολαίου. Μπορεί να αποτελεί προέκταση, μετασχηματισμό, αξιοποίηση, ή και αντιστροφή της ζαριάς. Ή και όλα αυτά μαζί. Και ταυτόχρονα θέτει το πλαίσιο μέσα στο οποίο θα αποκτήσει το νόημά της μια επόμενη ζαριά.\nΟι έννοιες της συνέχειας και της συνέπειας υποβάλλουν μία καθησυχαστική αίσθηση λογικής αναγκαιότητας. Φιλοσοφικά ανήκουν στο λεξιλόγιο της τελεολογίας, ενώ πρακτικά στο λεξιλόγιο των μάνατζερ και της διαχείρισης του ρίσκου, οικονομικού ή πολιτικού. Και τα δύο αυτά λεξιλόγια διαγράφουν την ενδεχομενικότητα. Απαιτούν προβλεψιμότητα: οι παίκτες κάνουν τώρα ένα βήμα, και μετά το επόμενο το οποίο δεν πρέπει να ξεφεύγει και να είναι στην ίδια λογική με το προηγούμενο. Στο παίγνιο της πολιτικής, όμως, όσο πιο προβλέψιμος είσαι, τόσο πιο εύκολη κάνεις τη δουλειά των αντίπαλων παικτών.\nΌλα αυτά δεν οδηγούν σε ανορθολογισμό. Το ρίξιμο μιας ζαριάς δεν έρχεται σε αντίθεση με τον πραγματισμό, την Realpolitik, ούτε τον αποκλείει. Απλώς ανήκουν σε διαφορετικές στιγμές, διαφορετικά επίπεδα. Η εκλογική συμπεριφορά της ελληνικής κοινωνίας ήταν μία, δεδομένων των (ανώμαλων) συνθηκών, ορθολογική επιλογή. Όταν αυτά που έχεις δοκιμάσει έφεραν αποτελέσματα γνωστά και αρνητικά, είναι ρεαλιστικό να δοκιμάσεις κάτι καινούριο.\nΟ μετασχηματισμός, το χάος, ήταν ήδη αυτή η ίδια η ζαριά, όχι κάτι που αναμενόταν να έρθει μετά ως αποτέλεσμα ή εφαρμογή της.\nΜε αυτή την έννοια, η τωρινή ελληνική κυβέρνηση παρέμεινε πράγματι «πιστή στην απιστία» όσο ήταν ανθρωπίνως δυνατόν. Και αυτό το «όσο», όπως έλεγε ο Σπινόζα, καθορίζεται από την ισχύ του δικού μας σώματος σε συνάρτηση με τις άλλες δυνάμεις με τις οποίες συναντώμαστε.\nΗ κυβέρνηση αυτή αναστάτωσε όσο καμία άλλη την λεγόμενη διαδικασία της ευρωπαϊκής ενοποίησης, επί πολλούς μήνες. Όταν λέω «αναστάτωσε», το εννοώ με την ισχυρή σημασία του όρου: όχι τόσο ότι «έπαιξε ως ίσος προς ίσο» και ότι «μπήκε στο γήπεδο να νικήσει»· αλλά πρωτίστως με την έννοια ότι οι υπόλοιποι Ευρωπαίοι δεν ήξεραν τι να κάνουν απέναντί της, δεν καταλάβαιναν. Έλεγε πράγματα που φαίνονταν ξένη γλώσσα και που δεν ήταν δυνατό να μεταφραστούν. Και δεν αναφέρομαι φυσικά στη γλωσσομάθεια του ενός ή του άλλου. Υπήρξε ένα πρόβλημα μεταφρασιμότητας. Και ακόμη υπάρχει. Είναι σαν, σε έναν χώρο όπου όλοι ως τότε έπαιζαν με βάση κάποιες άγραφες και άρρητες συμβάσεις, να εισέβαλε κάποιος που δεν τις γνωρίζει ή δεν τις τηρεί. Γι’ αυτό και οι ενέργειες του πρωθυπουργού, και κάποιων υπουργών, επιπλέον –ή αντί- της πολιτικής αντίθεσης, προκαλούν ενίοτε μια αίσθηση σκανδαλισμού, σαν να πρόκειται για κάποιου είδους αγένεια, απρέπεια. Τόσο εκτός όσο και εντός Ελλάδος.\nΔεν πρέπει να αναμένουμε κάτι περισσότερο από μία κυβέρνηση. Δεν είναι δουλειά μιας κυβέρνησης να έκανε κάτι περισσότερο. Για να γίνει, θα έπρεπε να ήταν ο κόσμος ανάποδα. Μεταξύ άλλων, να υπήρχε ένα ευρύτατο διεθνές κίνημα αλληλεγγύης, κυρίως δηλαδή ευρωπαϊκό –το οποίο δεν υπήρξε, διότι και με την ευρωπαϊκή αριστερά υπάρχει περίπου το ίδιο πρόβλημα μεταφρασιμότητας: και αυτή είναι διαπαιδαγωγημένη να σκέφτεται με τις διαφωτιστικές κατηγορίες της πρωτοπορίας, της εκπροσώπησης, των «προταγμάτων» και των «προγραμμάτων» –ή ενημερώνεται από Έλληνες εκπροσώπους αδελφών κομμάτων, που είναι έτσι διαπαιδαγωγημένοι. Στον ΣΥΡΙΖΑ προέβαλε δικές της φαντασιώσεις και προσδοκίες, και όταν δεν τις είδε να επιβεβαιώνονται, απογοητεύτηκε και κατέληξε και αυτή σε θεωρίες «ταξικού συμβιβασμού» ή «προδοσίας». Έτσι, δεν μπόρεσε –ή δεν νοιάστηκε και πολύ- να επικοινωνήσει με αυτό που γινόταν στην Ελλάδα, εκτός από μεμονωμένες περιπτώσεις διανοουμένων.\nΕ.Κ.: Η ισχυρότερη αντιπολίτευση προέρχεται αυτή τη στιγμή από το ακραίο κέντρο. Τι εκφράζει αυτός ο χώρος; Στα δικά μου μάτια εκφράζει κυρίως κρυφο-αποικιακά οράματα, την αυτο-αποικιοποίηση, την εσωτερίκευση της αποικιακής ιεραρχίας. Συμφωνείς;\nΑ.Γ.: Όχι απλώς συμφωνώ, αλλά και πλειοδοτώ. Με περίπου αυτά τα λόγια το έχω υποστηρίξει κατά καιρούς στο παρελθόν: ότι υπάρχει μια επίκληση της «ευρωπαϊκότητας», του φιλελευθερισμού, του εκσυγχρονισμού κ.ο.κ., σε αντιδιαστολή προς τον «τριτοκοσμισμό», το λαϊκισμό και τις «πελατειακές σχέσεις». Η επίκληση όμως αυτή είναι κίβδηλη, είναι μαϊμού. Γίνεται απλώς για να καλύψει την ανάγκη να αναφερόμαστε σε ένα ιδεολογικό και αξιακό πλαίσιο. Αλλά η όποια πραγματική απήχηση των κομμάτων που επικαλούνται αυτό το πλαίσιο βασίζεται σε ένα άλλο άρρητο συμβόλαιο, σε ένα άλλο σύνολο υλικών πρακτικών άσχετο και πολύ συχνά αντίθετο προς τις αξίες που επικαλούνται.\nΠλέον πρόσφατο παράδειγμα είναι η λυσσαλέα αντίδραση στην χορήγηση 48ωρης άδειας στον Δημήτρη Κουφοντίνα. Ο καθένας βλέπει ότι η τήρηση των αρχών του κράτους δικαίου επέβαλλε τη χορήγηση αυτής της άδειας, ενώ η απαίτηση της οικογένειας Μητσοτάκη και της αμερικανικής πρεσβείας για στέρηση αυτού του νόμιμου δικαιώματος βασίζεται σε μια λογική βεντέτας, ή Φαρ Ουέστ.\nΕ.Κ.: Η Εκκλησία είναι ισχυρή στην Ελλάδα; Σε επίπεδο πολιτικής εκπροσώπησης η μεγαλύτερη μερίδα του πολιτικού κόσμου υπερασπίζεται ένα κοσμικό κράτος. Από πού προέρχεται λοιπόν η δύναμη της Εκκλησίας; Είναι θέμα θεολογικό, ή μήπως η Εκκλησία εκτρέφει τα εθνικιστικά μας αισθήματα;\nΑ.Γ.: Η απάντηση δεν είναι προφανής. Νομίζω ότι δεν έχουμε ικανοποιητική κατανόηση για το τι δουλειά ακριβώς κάνει η Εκκλησία στην Ελλάδα. Πάντα κάτι χάνουμε.\nΗ ιεραρχία και ο επίσημος λόγος της είναι σαφές ότι ανήκουν στον σκληρό πυρήνα της ακροδεξιάς.\nΕξίσου σαφές για μένα είναι ότι στον κόσμο, σε έναν τουλάχιστον κόσμο, η προσήλωση στην ορθοδοξία έχει μια ισχυρή συναισθηματική φόρτιση, επιτελεί μία παρηγορητική λειτουργία, η οποία, ακόμη και αν εμάς μας φαίνεται –και δικαίως- ανορθολογική και οριακά γελοία, (πρβλ. τον Παΐσιο και τις ιερές παντόφλες του), δεν ισοδυναμεί με τυφλή πίστη στον εκκλησιαστικό μηχανισμό, δεν εξαντλείται σε μια παθητική αποδοχή του ακροδεξιού πλαισίου.\nΕίναι ενδεικτικό ότι ακριβώς ο Παΐσιος δεν υπήρξε ένα άτομο της ιεραρχίας, δεν είχε κάποια υψηλή θέση. γινόταν αντιληπτός ως εξωθεσμικός, αν όχι αντιθεσμικός.\nΑπέναντι σε αυτήν την –ας την πούμε- λαϊκή θρησκευτικότητα, οι επικλήσεις της εκκοσμίκευσης και των αρχών του διαφωτισμού είναι άσφαιρες, έχουν σχετική μόνο ισχύ. Ίσως μάλιστα και να την ενισχύουν. Ας πούμε, βλέπουμε ότι, σε σχετικές συζητήσεις, οι υπερασπιστές της εκκλησίας υιοθετούν οι ίδιοι την επιχειρηματολογία της ανοχής: «μην μας επικρίνετε διότι ο καθένας έχει τις απόψεις του και πρέπει να είναι σεβαστές».\nΕ.Κ.: Χριστόδουλος – Αντρέας – Τσίπρας. Είμαστε προσωπολάτρες; Ψάχνουμε το χαρισματικό (άντρα) ηγέτη;\nΔεν τον ψάχνουμε.\nΤο ότι κάποιος γίνεται (για κάποιο διάστημα) αποδεκτός ως ηγέτης, αποτελεί αποκρυστάλλωση κάποιων διεργασιών που κάνουν το συγκεκριμένο άτομο να συμπυκνώνει ευρύτερες κοινωνικές επιθυμίες και επενδύσεις.\nΕιδικά για τον Τσίπρα, δεν έχει δημιουργηθεί δημόσια εικόνα κάποιου σούπερμαν, κάποιου που γαμεί και δέρνει. Ο Τσίπρας γίνεται συχνά αντιληπτός (και) ως ευάλωτος, αδέξιος, και αυτό ενισχύει ή, τουλάχιστον, δεν μειώνει τη δημοτικότητά του. Αλλά και οι άλλοι δύο που ανέφερες εν μέρει γίνονταν συμπαθείς καθόσον εμφανίζονταν ως καθημερινοί άνθρωποι, με ανθρώπινες αδυναμίες και πάθη.\nΕ.Κ.: Τι είναι λαϊκισμός;\nΑ.Γ.: Τι είναι λαϊκισμός το εξηγεί θεωρητικά ο Λακλάου: είναι αυτό που όταν υπάρχουν διάφορα σημαίνοντα που επιπλέουν, έρχεται και τα μαζεύει, τα συναρθρώνει σε ένα ενιαίο μέτωπο το οποίο στρέφεται ενάντια σε ένα άλλο μέτωπο. συγκεντρώνει αυτή την πολλαπλότητα γύρω από μία βασική αντίθεση.\nΠρακτικά, ο όρος σήμερα έχει μία πολύ σαφή πολεμική χρησιμότητα: χρησιμεύει ως μια λέξη-πασπαρτού για να αποφύγουμε να μιλήσουμε για την ακροδεξιά και το φασισμό, ή για να μιλήσουμε συνδέοντας αυτοστιγμεί τα φαινόμενα αυτά με την αριστερά, ακόμα και με τον ισλαμισμό, σαν όλα αυτά να αποτελούσαν εκφάνσεις του ίδιου φαινομένου: της «ριζοσπαστικοποίησης». Απέναντι στην οποία μόνη λύση φαντάζει η «μετριοπάθεια» του διαφωτισμένου ευρωπαϊσμού. Έτσι όμως το «κέντρο» γίνεται άκρο, και αποκτά τον δικό του «λαϊκισμό» –αφού ενοποιεί κάποια χαλαρά σημαίνοντα και συγκροτείται το ίδιο ως ένα εκ δύο στρατοπέδων.\nΠροσωπικά δεν είμαι φαν της έννοιας του λαϊκισμού. Παρακολουθώ βέβαια με ενδιαφέρον τη σχετική συζήτηση και ειδικότερα το «γύρισμα» που επιχειρεί στην Ελλάδα –και διεθνώς- ο Γιάννης ο Σταυρακάκης. Από μια άποψη θεωρώ ότι το εγχείρημα του Σταυρακάκη είναι αποδόμηση και όχι συνέχιση/ προέκταση της θεωρίας του λαϊκισμού –αποδόμηση με την έννοια του Ντερριντά, όχι με την έννοια που χρησιμοποιούμε αυτή τη λέξη στην Ελλάδα, δηλ. κατεδάφιση.\nΌσον αφορά εμένα, επειδή στο σημείο αυτό είμαι Ντελεζικός, (και Γκουαταρικός), θεωρώ πιο ενδιαφέρον να σκεφτόμαστε μια πολιτική κατάσταση με βάση όχι τις αντιφάσεις της, αλλά τις γραμμές φυγής της. Πολιτική, ή τουλάχιστον ενδιαφέρουσα, γόνιμη πολιτική, είναι αυτό που αυξάνει την πολλαπλότητα αντί να την συρρικνώνει.\nΕ.Κ.: Πώς μπορούμε να επανασυλλογιστούμε τη χειραφέτηση σ’ ένα πλαίσιο που προωθεί μια ιδωτική αντίληψη των δικαιωμάτων;\nΑ.Γ.: Επειδή έχω και ένα νομικό παρελθόν, έχω μάθει να βλέπω ότι, στην έκφραση «ιδιωτικό δικαίωμα», το επίθετο παραπέμπει σε χωρισμό, απόσυρση, αλλά το ουσιαστικό σε έναν δημόσιο νόμο. Ένα ιδιωτικό δικαίωμα ασκείται ιδιωτικά, αλλά θεσπίζεται κοινωνικά/ κρατικά. Αν αναγνωρίζουμε στον τάδε την Χ δυνατότητα ως προς τον ιδιωτικό του βίο, (π.χ. να ζει ως ζευγάρι και να τυγχάνει σεβασμού από τους υπολοίπους), αυτό αφορά μεν την προσωπική του ζωή, αλλά για να υπάρξει αυτός ο σεβασμός πρέπει να αλλάξει η κοινωνία, όλοι εμείς οι υπόλοιποι.\nΕ.Κ.: Ναι, αλλά συζητάμε για δικαιώματα και έχουμε σταματήσει να μιλάμε για κοινωνικές τάξεις. Τι απέγινε η έννοια του class;\nΑ.Γ.: Σχετικά με την έννοια της τάξης, θεωρώ ότι η πιο ενδιαφέρουσα κουβέντα είναι κάτι που είπε ο Ζακ Ρανσιέρ και το οποίο έχω επαναλάβει αρκετές φορές τα τελευταία χρόνια: ο πιο σημαντικός ταξικός αγώνας των εργατών είναι ο αγώνας τους για να μην αποτελούν τάξη.\n→ Aνθελληνικά είναι τα συλλαλητήρια\n← Υπόθεση Ουάινστιν: η φύση αντικαθιστά την κουλτούρα ως πηγή της βίας


Αρχική » ΡΟΗ ΕΙΔΗΣΕΩΝ » Αν δεν κοπεί το ρεύμα πρόστιμο στη ΔΕΗ\nΠρόστιμο στη ΔΕΗ αν δεν κόψει το ρεύμα σε όσους δεν πληρώσουν το χαράτσι.\nΑν η εταιρία (ΔΕΗ ή εναλλακτικός προμηθευτής) δεν κόψει το ρεύμα σε όσους δεν πληρώσουν το τέλος, τότε θα κληθεί να πληρώσει πρόστιμο ίσο με το ύψος του τέλους προσαυξημένο κατά 25%, τονίζει η ΔΕΗ σε διευκρινιστική ανακοίνωσή της για το ειδικό τέλος ακινήτων.\nΕπισημαίνει ακόμη ότι το Δημόσιο θα διεκδικήσει με τις διατάξεις του Κώδικα για την Είσπραξη Δημοσίων Εσόδων το ειδικό τέλος για τα ακίνητα από τους καταναλωτές που δεν θα το πληρώσουν μέσω των λογαριασμών της ΔΕΗ, παρά τη διακοπή της ηλεκτροδότησης που θα έχει προηγηθεί.\nΕιδικότερα, στη διευκρινιστική ανακοίνωση της ΔΕΗ για το «Ειδικό Τέλος Ηλεκτροδοτούμενων Δομημένων Επιφανειών», μετά την ψήφιση της σχετικής νομοθετικής ρύθμισης, διευκρινίζεται ότι:\n* αν δεν καταβληθεί το τέλος, η Δ.Ε.Η. και οι εναλλακτικοί προμηθευτές ηλεκτρικού ρεύματος προβαίνουν στην έκδοση εντολής διακοπής του ρεύματος του καταναλωτή προς τον Διαχειριστή του Δικτύου, ο οποίος προβαίνει σε διακοπή της σύνδεσης και δεν το επαναχορηγούν μέχρι να εξοφληθεί το οφειλόμενο τέλος.\nΑν δεν ζητηθεί η επαναχορήγηση του ηλεκτρικού ρεύματος, η Δ.Ε.Η. και οι εναλλακτικοί προμηθευτές ηλεκτρικού ρεύματος, αφού διαγράψουν τον υπόχρεο καταναλωτή γνωστοποιούν τη διαγραφή στο Ελληνικό Δημόσιο, ώστε να μεριμνήσει για την είσπραξη του οφειλόμενου τέλους, σύμφωνα με τις διατάξεις του Κώδικα για την Είσπραξη Δημοσίων Εσόδων (Κ.Ε.Δ.Ε.).\nΑν δεν ζητηθεί η διακοπή της σύνδεσης, με απόφαση του υπουργού Οικονομικών επιβάλλεται σε βάρος της Δ.Ε.Η. ή του εναλλακτικού προμηθευτή ηλεκτρικού ρεύματος και υπέρ του Δημοσίου, πρόστιμο ίσο με το τέλος που δεν καταβλήθηκε προσαυξημένο κατά 25%.\n* Το ειδικό τέλος συνεισπράττεται, μέσω των λογαριασμών ρεύματος, από τη Δ.Ε.Η και τους εναλλακτικούς προμηθευτές ηλεκτρικού ρεύματος για το έτος 2011 σε δύο ισόποσες δόσεις από τον Οκτώβριο του 2011 μέχρι τον Ιανουάριο του 2012.\n* Τα ποσά του ειδικού τέλους που εισπράττονται από τη Δ.Ε.Η. και τους εναλλακτικούς προμηθευτές ηλεκτρικού ρεύματος αποδίδονται στο Ελληνικό Δημόσιο μέσα σε διάστημα είκοσι ημερών από τη λήξη του μήνα στον οποίο εισπράχθηκαν οι σχετικοί λογαριασμοί.\nΗ Δ.Ε.Η και οι εναλλακτικοί προμηθευτές ηλεκτρικού ρεύματος μπορεί να δίνουν στο Ελληνικό Δημόσιο χρηματικές προκαταβολές έναντι των ποσών που πρέπει να αποδοθούν από τις εισπράξεις του τέλους και μέχρι 25% του προς είσπραξη ποσού.\nΥποβιβασμός για Αστέρα Τρίπολης


Λήμνος: Συναγερμός λόγω μιας ασυνήθιστης... ψαριάς (photos) | ΟΛΕΣ ΟΙ ΕΙΔΗΣΕΙΣ ΑΠΟ ΤΗΝ ΕΛΛΑΔΑ ΚΑΙ ΤΟ ΕΞΩΤΕΡΙΚΟ\nΛήμνος: Συναγερμός λόγω μιας ασυνήθιστης... ψαριάς (photos)\nΧρειάστηκε να ενημερωθεί το Λιμενικό Σώμα!\nΔεν πίστευε στα μάτια του ένας ψαράς, ο οποίος είχε απλώσει τα δίχτυα του στη θαλάσσια περιοχή ανατολικά της Λήμνου.\nΌπως ανακοίνωσε το Λιμενικό, ο κυβερνήτης ενός αλιευτικού σκάφους ενημέρωσε το απόγευμα της Πέμπτης (22/02) το Σώμα, ότι κατά τη διάρκεια της αλιείας, ανέλκυσε 17 αμφορείς καθώς και 31 θραύσματα αμφορέων.\nΤα αρχαία αντικείμενα, διαστάσεων από 35εκ (ύψος) επί 23εκ (πλάτος) έως 65εκ (ύψος) επί 45εκ (πλάτος), παραδόθηκαν στο Κεντρικό Λιμεναρχείο Αλεξανδρούπολης όπου και φυλάσσονται, ενώ ταυτόχρονα ενημερώθηκε η Εφορεία Αρχαιοτήτων Έβρου για την παραλαβή τους.\nΔείτε τις φωτογραφίες των αμφορέων:


Θεωρείται από επαγγελματίες και οπαδούς από επαγγελματίες και οπαδούς ο καλύτερος παίκτης μπάσκετ ποτέ, η άνοδος της φήμης του ξεκίνησε όταν έπαιξε για το Πανεπιστήμιο της Βόρειας Καρολίνας από το 1981 έως το 1984, όπου ονομάστηκε Rookie of the Season (ACC Freshman) η καριέρα του Brilliant. Εκείνες τις μέρες, ο Τζόρνταν βρέθηκε να παίζει ενάντια στον Έλληνα θρύλο μπάσκετ Νίκος (Νικ) Γκάλης.\nΟ Galis θεωρείται ευρέως ως ένας από τους μεγαλύτερους σκόρερ στην Ευρώπη που έπαιξε ποτέ το παιχνίδι, καθώς και έναν από τους μεγαλύτερους στην ιστορία της διεθνούς μπάσκετ της FIBA. Το 2017, εντάχθηκε στο Naismith Memorial Basketball Hall of Fame.\nΟ Έλληνας σταρ ήρθε να παίξει εναντίον του “Air” στις 20 Οκτωβρίου 1983 όταν η ομάδα του Πανεπιστημίου της Βόρειας Καρολίνας ταξίδεψε για να παίξει έναν φιλικό αγώνα με την Ελλάδα στο Alexandrio Court Stadium στη Θεσσαλονίκη.\nΗ Βόρεια Καρολίνα κέρδισε 100-83 εκείνο το βράδυ, αλλά η νεαρή Ιορδανία εντυπωσιάστηκε με την απόδοση του Γκάλη. “Είναι ένας πλήρης παίκτης”, δήλωσε ο Ιορδάνης σε δημοσιογράφους μετά τον αγώνα. “Δεν περίμενα να δω έναν τέτοιο σκόρερ από την Ευρώπη και ειδικά από τη χώρα σας.\nΈνα βίντεο αυτού του παιχνιδιού βρήκε το δρόμο του στα αρχεία του Νίκου Γαλή και το κυκλοφόρησε στο κοινό τα τελευταία χρόνια. Το βίντεο ήταν αφιερωμένο στο αρχείο του θρυλικού προπονητή Dean Smith, ο οποίος ηγήθηκε της Βόρειας Καρολίνας σε εκείνα τα χρόνια δόξας. Η ποιότητα του βίντεο είναι καλή, αλλά δυστυχώς δεν υπάρχει ήχος με την ταινία.\nPrevious Όλα όσα πρέπει να ξέρετε για το τέλειο ελληνικό νησί\nNext Το Φεστιβάλ Κινηματογράφου Αιγαίου προετοιμάζεται για τη δέκατη έκδοσή του


Ο Ολυμπιακός μπορεί να μάθει από το φάιναλ φορ | SDNA\nΟ Ολυμπιακός μπορεί να μάθει από το φάιναλ φορ\n18 Μαΐου 2015, 12:28\nΗρθε η ώρα του απολογισμού για την ευρωπαϊκή πορεία του Ολυμπιακού στην σεζόν 2014-15. Γράφει ο Μάνος Μανουσέλης.\nΗ ομάδα του Γιάννη Σφαιρόπουλου έφτασε ως το τέλος του δρόμου, έκανε απίστευτες ανατροπές, απέκλεισε υπερδυνάμεις όπως η Μπαρτσελόνα και η ΤΣΣΚΑ, για να χάσει στον τελικό από την Ρεάλ μέσα στην Μαδρίτη! Αυτή η πορεία, αν συνυπολογιστούν τα μπάτζετ των ομάδων και την κάθετη πτώση που έχει οτιδήποτε ελληνικό σε σχέση με την Ευρώπη, συνιστά ανεπανάληπτο θρίαμβο.\nΓια οποιονδήποτε, λοιπόν, έχει την δυνατότητα να κάνει ένα βήμα πίσω και να δει την συνολική εικόνα, ο μπασκετικός Ολυμπιακός είναι όαση σε μια καταθλιπτική ελληνική πραγματικότητα. Δείχνει τι μπορεί να πετύχει μια ομάδα ανθρώπων – ακόμη και στο σημερινό περιβάλλον- όταν έχει πάθος, πίστη, πλάνο (το οποίο να το υποστηρίζει)- και πως θα τύχει συνολικής αποδοχής τόσο εντός, όσο και εκτός των τειχών.\nΠιθανότατα αυτά τα μηνύματα που έστειλαν οι ερυθρόλευκοι με την παρουσία τους στην Ευρωλίγκα να είναι πολύ σημαντικότερα από οτιδήποτε έχει να κάνει με την αγωνιστική κατάσταση των ερυθρολεύκων και το πώς παρουσιάστηκαν στον τελικό με την Ρεάλ.\nΕπειδή, όμως, ζούμε στην Ελλάδα δεν θέλει και πολύ να βρεθεί ο Σπανούλης από το βάθρο της αποθέωσης μετά το θριαμβευτικό φινάλε του ημιτελικού με την ΤΣΣΚΑ, στο εκτελεστικό αποτέλεσμα για την αναποτελεσματικότητα του στον τελικό με την Ρεάλ.\nΕπίσης δεν είναι καθόλου δύσκολο, μετά από την πορεία πρωταθλητισμού στην Ευρωλίγκα, να βρεθεί συνολικά η ομάδα στο στόχαστρο αν η σεζόν δεν τελειώσει με την κατάκτηση του πρωταθλήματος. Το έργο το έχουμε ξαναδεί και μάλιστα σε εποχές που το αντίπαλο δέος έμοιαζε με την μικτή Ευρώπης…\nΓι΄ αυτό το λόγο, λοιπόν, αξίζει να δούμε με ποιο τρόπο μπλόκαρε η Ρεάλ τον Ολυμπιακό, τον κράτησε τόσο χαμηλά στο σκορ και τι είναι αυτό που θα πρέπει να βελτιώσουν οι ερυθρόλευκοι ενόψει της συνέχειας της σεζόν.\nΟι ερυθρόλευκοι, λοιπόν 48 ώρες μετά την τιτάνια προσπάθεια που έκαναν απέναντι στην ΤΣΣΚΑ , δεν είχαν την ενέργεια να εκτελέσουν επί 40 λεπτά ένα πολύ απαιτητικό game plan. Οι αλλαγές σε όλα τα σκριν, οι μάχες των κοντών με τους ψηλούς κάτω από τα καλάθια ήταν μοιραίο να οδηγήσουν σε χαμένα αμυντικά ριμπάουντ και την εξουθένωση των περιφερειακών που πήγαιναν στην άλλη άκρη του γηπέδου χωρίς την απαιτούμενη δύναμη για να μπορέσουν να σκοράρουν.\nΦάνηκε στα σημεία που η ελληνική ομάδα κατάφερε να βγάλει άμυνες και να τρέξει το πόσο ευάλωτη ήταν η Ρεάλ στις επιστροφές της και να πετύχει εύκολους πόντους . Στο παιχνίδι μισού γηπέδου οι παγίδες στον Σπανούλη υποχρέωσαν τον αρχηγό του Ολυμπιακού να διώξει την μπάλα από τα χέρια του και οι τελικές προσπάθειες έγιναν από άλλους παίκτες χωρίς ιδιαίτερη επιτυχία.\nΟ Σφαιρόπουλος θα μπορούσε να προχωρήσει σε ένα διαφορετικό τρόπο προσέγγισης του παιχνιδιού με την μπάλα στο λόου ποστ σε παίκτες όπως ο Πρίντεζης, ο Μάντζαρης, ο Παπαπέτρου ή, σε παιχνίδια που να τροφοδοτούσαν τον ζεστό Λοτζέσκι μετά από σκριν. Ο κόουτς των ερυθρολεύκων επέμεινε στην επιλογή του να είναι ο Σπανούλης πρώτος αποδέκτης της μπάλας και σε συνδυασμό με την αστοχία τόσο στις βολές, όσο και στα (ελεύθερα) σουτ τριών πόντων, η παραγωγικότητα των ερυθρολεύκων έμεινε σε χαμηλά επίπεδα.\nΕίναι, πάντως, γεγονός ότι ο Ολυμπιακός είχε πρόβλημα όταν στο παρκέ δεν ήταν οι σταρ τύπου Ρούντι και Ρέγες, αλλά οι μαχητές σαν τον Νοτσιόνι, τον Μασιούλις και τον Κάρολ που έδειξε ότι είναι πραγματικά μεγάλος σουτέρ.\nΟ Ολυμπιακός, λοιπόν, καλείται να επιστρέψει στην Ελλάδα πιο σοφός από όσα έγιναν στην Μαδρίτη, πιο σκληρός και αποφασισμένος. Να κρατήσει την άμυνα του στο επίπεδο που ήταν στο φαιναλ φορ, αλλά να βελτιώσει την επίθεση του, να μπουν περισσότεροι παίκτες στο σκοράρισμα και να μην περιμένει τα πάντα από τον Βασίλη…\nΌπως το 1995... (vids)\nΤα tweets που «έγραψαν» για τον Ιωάννου...


Αστείοι χαιρετισμοί για το νέο έτος για το WhatsApp και το τηλεγράφημα\nΑν έχετε ήδη λάβει τους αντίστοιχους χριστουγεννιάτικους χαιρετισμούς, αλλά έχετε ακόμα σώμα για περισσότερα, εδώ είναι μια καλή χούφτα Χριστουγέννων, μιμιδιών, μηνυμάτων και πρωτότυπων χαιρετισμών. Πρόσεχε! Είναι πολύ ζάχαρη περιεχόμενο στη χειρότερη. Χορηγήστε με προσοχή και σε μικρές δόσεις.\nΑστεία χαιρετισμούς της Πρωτοχρονιάς για αποστολή μέσω WhatsApp, Telegram, Facebook ή φορέα περιστεριών\nΌπως γνωρίζετε, οι χαιρετισμοί των Χριστουγέννων και της Πρωτοχρονιάς δεν είναι συνήθως οι πιο καινοτόμοι στον κόσμο, αλλά αν ψάχνετε για κάτι πρωτότυπο και αξιόλογο, μερικά από αυτά μπορεί τουλάχιστον να σας κάνουν να γελάσετε λίγο.\nΧριστουγεννιάτικος χαιρετισμός για ταυρομάχους.\nΔεν υπάρχει κανένας που να καταλαβαίνει αυτούς τους ανθρώπους:\nΓια τους πιο ρεαλιστικούς.\nΠρωτότυπο πουλόβερ για δείπνο την παραμονή της Πρωτοχρονιάς:\nΚαλή χρονιά, Μπάτμαν!\n2020, έτος καταναλωτισμού:\nΓεύμα Πρωτοχρονιάς στο σπίτι του Iker.\nΟ Julito βάζει όλους στη θέση τους πριν από το τέλος του έτους:\nΤα ψηφίσματα της Πρωτοχρονιάς.\nΚάντε μια ευχή στον Άγιο Βασίλη:\nΔείπνο με φίλους ...\nΈρχονται τα Χριστούγεννα: εκείνα τα δείπνα της παραμονής της Πρωτοχρονιάς, τα γεύματα της Πρωτοχρονιάς και άλλος φανατικός κόσμος:\nΗ Πολιτική Φρουρά σας εύχεται επίσης ένα ευτυχισμένο και ευημερούμενο 2019:\nΗ ευχή μου για αυτό το τέλος του έτους ...\nΌλα τα νέα χρόνια το ίδιο:\nΓια τα πιο σύγχρονα:\nΓια τους λάτρεις της αναγεννησιακής τέχνης:\nΑυτό δεν συμβαίνει μαζί μου:\nΓια όσους τα λένε όλα με emoticon:\nΚάθε χρόνο με το ίδιο δίλημμα:\nΑν ερχόταν ...\nΚάθε Παραμονή Πρωτοχρονιάς το ίδιο μικρό αστείο:\nΑυτός που προειδοποιεί δεν είναι προδότης:\nΤίποτα δεν έχει συμβεί εδώ:\nΑρχικές φράσεις για συγχαρητήρια για το νέο έτος\nΤέλος, για όσους προτιμούν γραπτά γράμματα, ακόμη και αν είναι ψηφιακά, ακολουθούν μερικοί χαιρετισμοί της Πρωτοχρονιάς που μπορείτε να αντιγράψετε και να επικολλήσετε ως απλό απλό κείμενο για αποστολή στους φίλους, τους εχθρούς και την οικογένειά σας:\nΓεια σε όλους. Αυτό είναι ένα εξατομικευμένο και αποκλειστικό μήνυμα μόνο για εσάς που σας στέλνω / εσείς / εσείς / εσείς. Καλό 2019!\nΕυτυχείς πολλοί !!! Ελπίζω ότι υπάρχουν πολλές βασιλικές γαρίδες και σας εύχομαι ένα πολύ ευημερούν δώρο για το 2019. Λυπάμαι πολύ γι 'αυτά τα συγχαρητήρια, είναι από το IKEA, πρέπει να το συγκεντρώσετε μόνοι σας lol. ΕΥΤΥΧΙΣΜΕΝΟ ΤΟ ΝΕΟ ΕΤΟΣ!!\nΈχω πρόβλημα ... Η αστυνομία ψάχνει για ένα πολύ σέξι, όμορφο άτομο με τέλειο σώμα. Ξέρω ότι είσαι ασφαλής, αλλά εγώ, πού μπορώ να κρύψω; Καλό 2019!\nΕίμαι τόσο ενθουσιασμένος για το 2019 που δεν μπορώ να περιμένω να το σπαταλήσω άσχημα. Ευτυχισμένο το νέο έτος!\nΜην αφήσετε τις σκιές του χθες να χαλάσουν τον ήλιο του αύριο. Ζήστε κάθε στιγμή. Ευτυχισμένο το νέο έτος!\nΕλπίζω ότι αυτή τη νέα χρονιά παλεύετε λιγότερο για τον έλεγχο της τηλεόρασης με τον σύντροφό σας. Καλό 2019!\nΕλπίζω ότι αυτό το νέο έτος μαθαίνετε να χρησιμοποιείτε το κινητό τηλέφωνο σύμφωνα με τις εντολές του Θεού. Καλό 2019!\nΦέτος είχα σκεφτεί να συγχαρώ μόνο τους ανθρώπους που μου αρέσουν και είναι σημαντικοί στη ζωή μου, αλλά στο τέλος αποφάσισα ότι θα στείλω μηνύματα στα συνηθισμένα. Ευτυχισμένο το νέο έτος!\nΈχω δει την ΕΥΤΥΧΙΑ και μου είπε ότι πήγαινε στο σπίτι σου. Τον ζήτησα να πάρει επίσης ΥΓΕΙΑ και ΑΓΑΠΗ. Αντιμετωπίστε τα καλά, είναι στο πλευρό μου. Ευτυχισμένο το νέο έτος.\nΤοποθετήστε το δεξί σας χέρι στον αριστερό σας ώμο και το αριστερό σας χέρι στον δεξιό σας ώμο. Μόλις λάβατε μια αγκαλιά από απόσταση. Ευτυχισμένο το νέο έτος!\nκαι βάλτε τα δόντια σας.\nΔιάβασα το ωροσκόπιο σας για το 2019. Ευθυμίες: τα αστέρια σας χαμογελούν. Χρήματα: τα αστέρια σας χαμογελούν. Σεξ: τα αστέρια καταρρέουν.\nΑς ελπίσουμε ότι οι ψύλλοι χίλιων αιγυπτιακών καμηλών μολύνουν τον κώλο όποιον προσπαθεί να σε γαμήσει το 2019 και ότι τα χέρια τους είναι τόσο κοντά που δεν μπορούν να χαράξουν τον εαυτό τους. Ευτυχισμένο το νέο έτος.\nΣας αρέσει να τρίβετε, να αγγίζετε, να σας κάνει να ιδρώνετε την πτώση του λίπους; Για να φτάσετε στο κάτω μέρος, να μπείτε, να φύγετε, να αισθανθείτε την αναπνοή; Λοιπόν, το 2019, χρησιμοποιήστε το λεωφορείο! ΕΥΤΥΧΙΣΜΕΝΟ ΤΟ ΝΕΟ ΕΤΟΣ!!\nΚαθώς ο Θεός έκανε την κατανομή των ικανοτήτων, μου έδωσε μια επιλογή ανάμεσα στο να αγαπώ τους φίλους μου και να έχω μια καλή ανάμνηση, τόσο καλό Πάσχα και Καλό 1824\nΓια το 2019 σας εύχομαι τα τέσσερα "S": υγεία, σεξ, "sentollos" και "ακολουθήστε τους." Ευτυχισμένο το νέο έτος!\n!! Συγχαρητήρια !! Η Nestle σας ενημερώνει ότι έχετε κερδίσει το βάρος του πέους σας με σοκολάτα ... σύντομα θα λάβετε το lacasito σας HAPPY 2019\nΚαλή παραμονή Πρωτοχρονιάς και καλύτερη Πρωτοχρονιά!